title: Ján Kocian

text: Ján Kocian (s. 13. maaliskuuta 1958) on slovakialainen jalkapallovalmentaja ja entinen puolustaja. Syyskuusta 2013 lähtien hän on toiminut puolalaisseura Pogoń Szczecinin päävalmentajana.


title: Ján Kocian

text: Kocian aloitti uransa ZŤS Martinissa, mutta vasta siirtyminen FK Dukla Banská Bystricaan 1979 antoi lähtölaukauksen hänen uralleen. Hän edusti seuraa yhdeksän kauden ajan ja pelasi 209 liigaottelua ja teki puolustajalle kunnioitettavat 20 maalia. Hän voitti seuran paidassa 1981 Slovakin Cupin, jossa kilpailivat Tšekkoslovakian slovakkiseurat.


title: Ján Kocian

text: 1988 Kocian siirtyi FC St. Pauliin. Perinteikkässä hampurilaisseurassa Kocian pelasi viisi kautta ja 147 ottelua. Hän lopetti uransa 35 vuotiaana kauden 1992–93 jälkeen.


title: Ján Kocian

text: Tšekkoslovakian maajoukkueessa Kocianille kertyi 26 A-maaottelua. Hän kuului Jozef Venglošin ryhmään MM-kisoissa 1990, kun Tšekkoslovakia eteni puolivälieriin.


title: Ján Kocian

text: Kocian aloitti valmennusuransa Jozef Venglošin apuvalmentajana vastaitsenäistyneen Slovakian maajoukkuessa 1993. Päävalmentajana hän aloitti 1996 FK Dukla Banská Bystricassa, josta siirtyi kaudeksi 1997–98 tshekkseura FK Drnoviceen. 1998 hän palasi Slovakiaan ja MFK Košiceen. Pesti jäi kuitenkin yhteen kauteen, kun kahdesti perättäin Slovakian mestaruuden vienyt seura ei onnistunut Kocianin johdolla viemään kolmatta perättäistä titteliä.


title: Ján Kocian

text: 1999 Kocian siirtyi 1. FC Kölniin apulaisvalmentajaksi. Kolmen Köln-kauden jälkeen hän jatkoi apulaisena Eintracht Frankfurtissa. 2005 hän toimi lyhyen aikaa Rot-Weiss Essenin päävalmentajana siirtyen sitten Sportfreunde Siegenin peräsimeen. Marraskuussa 2006 hän palasi kotimaahansa ja korvasi Dušan Galisin Slovakian jalkapallomaajoukkueen päävalmentajana. Kocianin johdolla Slovakia jäi neljänneksi EM2008-karsinnoissa.


title: Ján Kocian

text: Kesäkuussa 2008 Kocian sai potkut Slovakian maajoukkuevalmentajan tehtävistä.


title: Ján Kocian

text: Pian potkujensa jälkeen hän siirtyi Karel Brücknerin apulaisvalmentajaksi Itävallan maajoukkueeseen. Karsinnat alkoivat lupaavasti, mutta pian menestys taittui ja maaliskuussa 2009 Brückner ja Kocian saivat potkut tehtävistään.


title: Ján Kocian

text: Joulukuussa 2010 Kocian allekirjoitti kaksivuotisen sopimuksen Kiinan pääsarjaseura Jiangsu Guoxin Saintyn kanssa. Hän aloittaa seuran päävalmentajana kauden 2011 alussa. Kocianin pesti Jiangsussa jäi lopulta lyhyeksi, sillä hän sai potkut jo toukokuussa 2011 seuran pudottua Kiinan cupista.


title: Ján Kocian

text: Kesäkuussa 2011 Kocianista tuli hongkongilaisen South Chinan päävalmentaja. Seura jäi Kocianin johdolla ilman pokaaleja kaudella 2011/12 ensimmäistä kertaa kuuteen vuoteen, eikä slovakialaisen sopimusta jatkettu. Syyskuussa 2013 Kocianista tuli Puolan liigassa pelaavan Ruch Chorzówin päävalmentaja.


title: Bob Martin

text: Bob Martin (s. 11. marraskuuta 1897, k. 1978) oli raskaansarjan nyrkkeilijä, joka voitti USA:n armeijan Eurooppaan sijoitettujen joukkojen raskaansarjan mestaruuden ensimmäisen maailmansodan aikana. Hän otteli tulevaa raskaansarjan mestaria Gene Tunneytä vastaan vuonna 1918, mutta hävisi neljännessä erässä.


title: Carroll Morgan

text: Carroll Morgan (3. lokakuuta 1947 Antigonish, Nova Scotia – 20. kesäkuuta 2018) oli raskaansarjan nyrkkeilijä Kanadasta. Hän edusti 1972 kesäolympialaisen isänmaatansa Münchenissä, Länsi-Saksassa. Siellä Ruotsia edustava pronssimitalisti Hasse Thomsén voitti hänet neljännesvälierissä.


title: Carroll Morgan

text: Carroll Morgan koulutti ihmisiä kaupungissa, jossa hän asui. Vuoden 1972 olympiakisoissa hänet arvioitiin olympialaisten lopussa neljänneksi parhaaksi nyrkkeilijäksi.


title: Koulutusrahasto

text: Koulutusrahasto on työmarkkinaosapuolten (työnantaja- ja työntekijäjärjestöjen) hallinnoima rahasto, jonka tehtävänä on edistää työssä tarvittavia valmiuksia myöntämällä tukea ammatilliseen koulutukseen ja kehittymiseen. Koulutusrahaston toimintaa valvoo Finanssivalvonta (Fiva).


title: Koulutusrahasto

text: Rahaston etuuksia ovat palkansaajille ja yrittäjille maksettava opintovapaan aikainen aikuiskoulutustuki sekä ammatillisen tutkinnon suorittaneille maksettava ammattitutkintostipendi. Rahaston vuonna 2017 maksamien etuuksien määrä oli yhteensä 198,2 miljoonaa euroa, josta aikuiskoulutustukea maksettiin 24 356 henkilölle yhteensä 188,3 miljoonaa euroa. Ammattitutkintostipendejä maksettiin 24 588 henkilölle yhteensä 9,9 miljoonaa euroa.


title: Koulutusrahasto

text: Aikuiskoulutustuesta säädetään aikuiskoulutustuesta annetussa laissa (1276/2000) ja ammattitutkintostipendistä Koulutusrahastosta annetussa laissa (1306/2002).


title: Koulutusrahasto

text: Ammattitutkintostipendin, palkansaajan aikuiskoulutustuen ja Koulutusrahaston hallintokulujen rahoituksesta vastaa Työttömyysvakuutusrahasto, jonka toiminta rahoitetaan työnantajien ja työntekijöiden työttömyysvakuutusmaksutuloilla. Valtio vastaa yrittäjän aikuiskoulutustuen rahoituksesta sekä valtion palveluksessa olevien henkilöiden ammattitutkintostipendin rahoituksesta.


title: Koulutusrahasto

text: Rahaston toimisto sijaitsee Helsingin keskustassa ja sen palveluksessa on yli 40 henkilöä.


title: Kertson Manswell

text: Kertson Manswell (s. 28. lokakuuta 1976 Charlotteville, Tobago) on raskaansarjan nyrkkeilijä Trinidad ja Tobagosta.


title: Kertson Manswell

text: Manswell nyrkkeili amatöörinä raskaassasarjassa (201 paunaa), jossa hän voitti hopeaa Kansainyhteisön kisoissa 2002 häviten kanadalaiselle Jason Douglasille.


title: Kertson Manswell

text: Pan Amerikan kisoissa 2003 Manswell jäi jälleen hopealle. Hän voitti amerikkalaisen Devin Vargasin, mutta hävisi finaalissa kuubalaiselle supertähdelle Odlanier Solisille. Manswell hävisi Vargasille olympiakarsinnoissa, eikä päässyt Ateenan olympialaisiin.


title: Kertson Manswell

text: Manswell siirtyi ammattilaiseksi 27-vuotiaana vuonna 2004. Syksyyn 2014 mennessä hän on voittanut 34 ottelusta 24, joista 18 tyrmäyksellä.


title: Pahaa unta?

text: Pahaa unta? on suomalaisen Se-yhtyeen toinen albumi. Se julkaistiin vuonna 1980. Vuonna 2005 Soundin kriitikkoäänestyksessä levy valittiin kaikkien aikojen suomalaisten rocklevyjen listalla sijalle 41.


title: Pahaa unta?

text: Levyn CD-versio julkaistiin vuonna 1989. Samana vuonna ilmestyi myös uusi painos vinyylinä (sen keskietiketti on valkoinen alkuperäisen ollessa sinertävä). Vuonna 2018 Svart Records uudelleenjulkaisi levyn vinyylinä.


title: Pahaa unta?

text: Sävellykset, sanoitukset ja sovitukset Yari paitsi missä toisin mainitaan.


title: Pahaa unta?

text:
A-puoli
B-puoli


title: The Audience’s Listening

text: The Audience’s Listening on yhdysvaltalaisen dj-turntablisti Cut Chemistin esikoisalbumi, joka julkaistiin 11. heinäkuuta 2006.


title: Kaanaa (Tampere)

text: Kaanaa on Pohjois-Tampereella sijaitseva kylä Velaatan kaupunginosassa, entisessä Teiskon kunnassa. Se on Teiskon pohjoisosassa lähellä Ruoveden rajaa, noin 48 kilometriä kaupungin keskustasta. Kaanaassa sijaitsee muun muassa Teiskon lentokenttä sekä moottoriurheilukeskus. Moottoriurheilukeskuksesta löytyy motocrossrata, kartingrata sekä rallicrossrata.


title: Kaanaa (Tampere)

text: Suunnistuksen Jukolan viesti on järjestetty Kaanaassa kaksi kertaa, vuosina 1986 ja 2008.


title: Banaaniconga

text: Banaaniconga on suomalaisen Se-yhtyeen kolmas albumi. Se julkaistiin vuonna 1981. Albumi sai nimensä Hugo Prattin sarjakuvan mukaan.


title: Banaaniconga

text: Levystä ilmestyi remasteroitu CD-versio 7. maaliskuuta 2007.


title: Banaaniconga

text: Sävellykset ja sanoitukset Yari, sovitukset Se.


title: Banaaniconga

text:
A-puoli
B-puoli


title: Litiumioniakku

text: Litiumioniakku eli Li-ion-akku on akku, jossa litiumioni liikkuu anodin ja katodin välillä. Litiumioni liikkuu akun purkautuessa anodista katodiin ja ladattaessa katodista anodiin. Litiumioniakkua ei tule sekoittaa litiumparistoon tai litiumakkuun.


title: Litiumioniakku

text: Litiumioniakkuja on yleisesti käytössä erilaisissa elektroniikkalaitteissa ja kodintekniikan tuotteissa. Litiumioniakku ei ole sama asia kuin litiumakku, ja sen merkkinä on teksti ”Li-ion”, joka on kuluttajille tuttu näky esimerkiksi akkukäyttöisissä pölynimureissa tai matkapuhelimien akuissa.


title: Litiumioniakku

text: Litiumioniakku koostuu negatiivisesta ja positiivisesta elektrodista sekä elektrolyytistä, joka mahdollistaa litiumionien liikkumisen elektrodien välillä ja estää elektrodien fyysisen kontaktin.


title: Litiumioniakku

text: Litiumioniakun kemialliset reaktiot tapahtuvat elektrolyytin ja elektrodien rajapinnoissa. Nämä kemialliset reaktiot ovat hapettumis- ja pelkistymisreaktioita. Akun purkautuessa toisella elektrodeista, jota kutsutaan anodiksi, vapautuu hapettumisen yhteydessä elektroneja. Nämä vapautuneet elektronit kulkevat ulkoisen piirin kautta anodilta positiivisesti varautuneelle elektrodille eli katodille, aiheuttaen näin sähkövirran. Katodille saapuvat elektronit saavat aikaan pelkistymisreaktion, eli katodilla olevat ionit vastaanottavat elektroneja. Akkua ladattaessa nämä reaktiot tapahtuvat vastakkaiseen suuntaan. Elektrodien välinen jännite saadaan laskettua niiden normaalipotentiaalien avulla.


title: Litiumioniakku

text:
Jos positiivisena elektrodina käytetään esimerkiksi litiumkobolttioksidia, elektrodin puolireaktio on
Negatiivisen elektrodin puolireaktio
Yllä olevat reaktiot ovat siis esimerkkejä, ja käytetty kerroin "x" voi olla mikä tahansa kokonaisluku.


title: Litiumioniakku

text: Pariston energia saadaan kertomalla jännite ja sähkövaraus keskenään. Jokaista litiumgrammaa kohti varaus on 13901 coulombia. Kolmen voltin jännitteellä jokaista litiumgrammaa kohti saadaan energiaa 41,7 kJ.


title: Litiumioniakku

text: Tuotannollisesta näkökulmasta litiumioniakun valmistus voidaan jakaa kahteen eri tapaan sen käyttötarkoituksen perusteella: pieniin kaupallisiin tuotteisiin ja suurempiin teollisuuden käyttöön soveltuviin sähkölaitteisiin (mm. sähköautot). Valmistusperiaate molemmissa on pääosin sama, kuitenkin loppua kohden akun fyysisellä koolla on luonnollisesti vaikutus kotelointiin.


title: Litiumioniakku

text: Tuotantoprosessi alkaa katodin ja anodin valmistuksella. Katodi valmistetaan litiumoksidista ja muista lisäaineista, joista tehdään niin sanottua katoditahnaa. Tämän jälkeen tahna saatetaan päällystykseen. Päällystyksessä katoditahnaa levitetään hyvin ohuen alumiinifolion ympärille ja sivellään tasaiseksi yhtenäiseksi kerrokseksi molemmin puolin. Anodin valmistukseen käytetään usein grafiittia tai muuta hiilipohjaista ainetta. Anodi voidaan päällystää esim. kuparifoliolla. Lopulta katodi- ja anodilevyt sekä ”erotinkerros” kiedotaan yhteen ja koteloidaan sylinterin (tai muuhun halutun) muotoiseen astiaan.


title: Litiumioniakku

text: Koska akun latautuessa sähkövirta perustuu pakotettuun ionien liikkeeseen katodilta anodille eli elektrolyysiin, on jokaisessa akussa oltava aina elektrolyyttiliuos. Kuten normaaleissa akuissa, myös litiumioniakun elektrolyytti voi vaihdella katodin ja anodin materiaaleista riippuen. On myös tärkeää ymmärtää, että elektrolyyttiliuokseen lisätään varsinaisen elektrolyytin lisäksi muita lisäaineita, joiden tehtävänä on vaikuttaa akun suorituskykyyn tai sen muihin ominaisuuksiin. Etyleenikarbonaatti on hyvä esimerkki soveltuvasta elektrolyytistä litiumioniakkuun.


title: Litiumioniakku

text: Litiumioniakun etu on nimenomaan sen energiatiheys. Tämä tarkoittaa sitä, että akku tarjoaa perinteisiin akkuteknologioihin (NiCd, NiMH, lyijyakut) verrattuna samassa koossa pidemmän käyttöajan ja/tai kevyemmän akun. Litiumioniakun nimelliskennojännite on huomattavasti korkeampi kuin muiden akkutyyppien. Korkean kennojännitteen vuoksi Li-ioniakku voi monissa elektronisissa laitteissa olla yksikennoinen, kun taas esimerkiksi nikkeliakussa tulee monesti olla kaksi-kolme sarjaan kytkettyä 1,2 V:n kennoa riittävän suuren käyttöjännitteen saavuttamiseksi.


title: Litiumioniakku

text: Toinen merkittävä etu on erittäin pieni itsepurkautuminen. Litiumioniakku säilyttää merkittävän osan varauksestaan jopa vuosia. Kolmas etu on, ettei Li-ion akulla tapahdu ns. muisti-ilmiötä eli akku ei menetä kapasiteettiaan, vaikkei sitä koskaan ladattaisi aivan täyteen tai purettaisi tyhjäksi.


title: Litiumioniakku

text: Suhteellisen pieni, kevyt ja edullinen akkurakenne on edistänyt litiumioniakkujen suosiota esimerkiksi matkapuhelimissa. Nykyään pääosin kaikissa matkapuhelimissa on Li-ioniakku, ja samaa teknologiaa hyödynnetään myös kannettavien tietokoneiden akuissa. Nämä ovat laitteita, joiden asiakastarpeet ovat muokanneet ne olemaan akun kestoltaan pitkäikäisiä ja keveitä kantaa mukana. Samoista syistä ne ovat nykyään suosittuja myös akullisissa työkaluissa ja puutarhakoneissa, kuten porakoneissa ja ruohonleikkureissa, sekä muissa liikuteltavissa pienlaitteissa, kuten rikkaimureissa tai partakoneissa.


title: Litiumioniakku

text: Litiumioniakkujen lataamiseen liittyy eräs merkittävä asia. Li-ioniakku ei siedä ylilatausta eikä varaustason liiallista purkamista, jonka vuoksi useimmissa akuissa on sisäänrakennettu akunhallintajärjestelmä ("battery management system"). Akunhallintajärjestelmän tehtävänä on estää akkua ylilatautumasta tai alipurkautumasta katkaisemalla sähkösyöttö, mikäli se havaitsee ali- tai ylijännitteen, tai akun kuumentuessa huomattavasti esim. liian suuren purkuvirran takia.


title: Litiumioniakku

text: Akun latautumiseen liittyy myös erikoinen sähköfysikaalinen piirre: Akku latautuu kahdessa osassa. Ensiksi akkua ladataan vakiovirralla, kunnes nimellisjännite on saavutettu. Tässä vaiheessa akun varaustila on vasta noin puolet maksimista. Tämän jälkeen akkua ladataan vakiojännitteellä, kunnes systeemin latausvirta on esim. 3 % nimellisvirrasta (tarkka raja riippuu akun rakenteesta). Vakiojännitteen, jolla lataus suoritetaan, on oltava hyvin tarkasti se, mitä akkuteknologia edellyttää, muuten seurauksena on joko akun varaustason jääminen vajaaksi tai kennojännitteen noususta suositeltua suuremmaksi aiheutuva akun eliniän lyheneminen.


title: Litiumioniakku

text:
Nykyään Binghamtonin yliopistossa työskentelevä kemian professori Michael Stanley Whittingham keksi litiumakun työskennellessään Exxon Mobililla 1970-luvulla. Whittingham käytti titaanisulfidia ja
litiumia elektrodeina. Paristot, jotka sisälsivät litiumia herättivät turvallisuuskysymyksiä, sillä litium on helposti reagoiva ainesosa. Litium palaa normaalissa olosuhteissa veden ja hapen vaikutuksesta. Tämän takia aloitettiin kehittämään paristoja, joissa on metallisen litiumin sijasta litiumyhdisteitä, jotka vastaanottavat ja vapauttavat litiumioneja.


title: Litiumioniakku

text:
J.O. Besenhard keksi 1970-luvulla käännettävän interkaloituvan grafiitin ja interkalaatiomateriaalin osaksi katodisia
oksideja.Besenhard
ehdotti sen soveltamista litiumkennoissa. Elektrolyyttien hajoamisella ja liuottimen yhteisvaikutuksella oli haittoja akkujen kestoon.


title: Litiumioniakku

text: John Goodnough ja Koichi Mizushima esittelivät Oxfordin yliopistossa vuonna 1979 uudelleen ladattavan 4V:n akun, jossa käytettiin litiumkobolttioksidia positiivisena elektrodina ja litiumia negatiivisena elektrodina. Tämä innovaatio edellytti positiivisen elektrodin materiaalia, joka teki akuista mahdollisen. Litiumkobolttioksidi on vakaata positiivisen elektrodin materiaalia, joka toimii luovuttaen litiumioneja eli sitä voidaan käyttää jonkin muun kuin puhtaan litiumin kanssa. Litiumkobolttioksidia pystyttiin käyttämään vakaiden ja helposti käsiteltävien negatiivisten elektrodien kanssa.


title: Litiumioniakku

text:
Samat Basu osoitti sähkökemiallisen interkalaation litiumilla grafiitissa vuonna 1977. Tämä johti
interkaloituneen grafiittielektrodin kehitykseen, tarjoten vaihtoehdon perinteiselle puhtaan litiumin akuille.


title: Litiumioniakku

text: Vuonna 1980 Rachid Yazami esitteli reversiibelin sähkökemiallisen interkalaation litiumilla grafiitissa. Ladattaessa negatiivista elektrodia tuolloin käytettävissä olevat orgaaniset elektrolyytit hajosivat latauksen aikana. Tämä hidasti litiumakkujen kehitystä. Yazami käytti kiinteää elektrolyyttiä osoittamaan, että litiumia voitaisiin käänteisesti interkaloitua grafiittiin sähkökemiallisen mekanismin kautta. Grafiittielektrodi on yleisimmin käytetty elektrodi litiumakuissa.


title: Litiumioniakku

text:
Michael M. Thackeray ja Goodnough löysivät vuonna 1983, mangaanispinellin toimivaksi positiiviseksi elektrodi materiaaliksi. Spinelli osoitti suuria lupauksia koska se oli edullinen, hyvä elektroninen ja litiumioni-johtavuus sekä kolmiulotteinen rakenne, joka antaa sille hyvän rakenteellisen vakauden. Puhdas mangaanispinelli kuluu käytössä, mutta tämä voidaan ratkaista kemiallisella modifikaatiolla.
Mangaanispinelli otettiin kaupalliseen käyttöön akuissa 2013.


title: Litiumioniakku

text: Vuonna 1985 Akira Yoshino kokosi prototyypin akusta, jossa oli hiilimateriaalia, johon litiumioneja voitaisiin lisätä yhtenä elektrodina, ja litiumkobolttioksidia joka on vakaa ilmassa. Turvallisuus parani huomattavasti, kun ei käytetty litiumia. Litiumkobolttioksidi otettiin teollisen mittakaavan tuotantoon, ja se edustaa litiumioniakun syntyä.


title: Litiumioniakku

text: Vuonna 1989, Goodenough ja Arumugam Manthiram osoittivat, että positiiviset elektrodit sisältäen polyanioneita kuten sulfaatteja, tuottavat suurempia jännitteitä kuin oksideissa johtuen induktion vaikutuksesta polyanioniin.


title: Litiumioniakku

text: Kehityksen edetessä suorituskyky ja kapasiteetti kasvoivat litiumioniakuissa. Vuonna 1991, Sony ja Asahi Kasei julkaisivat ensimmäisen kaupallisen litiumioniakun. 1996 Goodenough ja Akshaya Padhi ehdottivat litium rautafosfaattia ja muita fosfaatteja positiivisiksi elektrodimateriaaleiksi.


title: Litiumioniakku

text: Vuonna 2002 Yet-Ming Chiang ja hänen ryhmänsä MIT:ssä paransivat huomattavasti suorituskykyä lisäämällä litiumin johtavuutta alumiinilla, niobiumilla ja zirkoniumilla.Vuonna 2004 Chiang uudelleen paransi suorituskykyä hyödyntämällä läpimitaltaan alle 100 nanometrin rautafosfaatti hiukkasia. Tämä kasvatti hiukkastiheyden lähes satakertaiseksi, lisäten positiivisen elektrodin pinta-alaa, joka paransi kapasiteettia ja suorituskykyä.


title: Litiumioniakku

text: Kesäkuussa 2012 John Goodenough, Rachid Yazami ja Akira Yoshino saivat IEEE-mitalin ympäristö- ja turvallisuusteknologiasta kehittäessään litiumioniakun.


title: Litiumioniakku

text: Vuonna 2013 ladattava litiumakku on kehittynyt litiumvanadiinifosfaattiakuksi, joka lisää energiatehokkuutta molempiin suuntiin kulkevalla reaktiolla.


title: Litiumioniakku

text: Vuonna 2014 John Goodenough, Yoshio Nishi, Rachid Yazami ja Akira Yoshino saivat National Academy of Engineering -palkinnon tehdessään uraauurtavan ja kehitystä johtavan työn litiumioniakun parissa. Kaupalliset paristot Amprius Corporation:lta saavuttivat 650wH/l (20% korkeampi kuin ennen), käyttäen piitä anodina.


title: Litiumioniakku

text: Kolme tärkeintä komponenttia litiumioniakussa ovat positiivinen (anodi) ja negatiivinen elektrodi (katodi) sekä elektrolyytti. Negatiivinen elektrodi valmistetaan yleensä hiilestä. Positiivinen elektrodi on yleensä metallioksidi, ja elektrolyytti on litiumsuolaa orgaanisessa liuottimessa.


title: Litiumioniakku

text: Kaupallisesti suosituin negatiivinen elektrodi on grafiittia. Positiivinen elektrodi on yleensä nikkeli- tai kobolttioksidi, litiumrautafosfaatti tai spinelli, kuten mangaanioksidi.


title: Litiumioniakku

text: Elektrolyytti on tyypillisesti sekoitus orgaanisia karbonaatteja kuten etyleenikarbonaattia tai dietyylikarbonaattia sisältäen yhdistelmiä litiumioneista. Nämä ei-vesipitoiset elektrolyytit yleensä käyttävät koordinoimattomia anionisuoloja kuten litiumheksafluorofosfaatti, litiumheksafluoroarsenaatti monohydraatti, litiumperkloraatti ja litiumtriflaatti. Riippuen materiaalien valinnoista, jännite, energiatiheys, turvallisuus ja elinikä voivat vaihdella suuresti litiumioniakulla. Hiljattain akun suorituskykyä on pystytty parantamaan nanoteknologialla.


title: Litiumioniakku

text: Puhdas litium reagoi kiivaasti veden kanssa muodostaen litiumhydroksidia ja vetykaasua. Tämän takia käytetään tyypillisesti ei-vesipohjaista elektrolyyttiä ja paristot ovat tarkasti vedeltä suljettuina.


title: Litiumioniakku

text: Litiumioniakut ovat kalliimpia kuin nikkelikadmiumakut, mutta litiumioniakut toimivat paremmin eri lämpötiloissa ja niissä on suurempi energiatiheys. Ne vaativat suojavirtapiirin rajoittamaan huippujännitettä.


title: Litiumioniakku

text: Kannettavissa tietokoneissa litiumionisähköparit ovat osana koko akkua, johon sisältyy myös lämpötila-anturit, jännite muunnin/säädinpiiri, jännitesäädin, akun varaustilan monitori ja pääliitin. Nämä komponentit seuraavat latauksen tilaa ja jokaisen yksittäisen sähköparin sisään- ja ulostuloa (suuri muutos voi kääntää napaisuutta, joka on vaarallista) sekä jokaisen sähköparin lämpötilaa minimoidakseen oikosulkujen riskin.


title: Kaksi!

text: Kaksi! on Hedningarna-yhtyeen toinen albumi, joka julkaistiin ruotsalaisella Silence Recordsilla vuonna 1992. Tyyliltään se on modernia kansanmusiikkia, jossa on myös rock- ja elektronisia vaikutteita. Se on myös ensimmäinen albumi, jossa ovat mukana suomalaiset naisvokalistit.


title: Primorsko

text: Primorsko () on kaupunki Bulgariassa. Vuonna 2011 kaupungissa asui noin 5 514 ihmistä. Kaupunki on suosittu matkakohde Mustanmeren rannalla. Primorsko sijaitsee 52 kilometrin päässä Burgasin kaupungista. Joet Ropotamo ja Djavolska laskevat mereen kaupungin lähistöllä.


title: Primorsko

text: Primorskon alue on ollut asutettu jo pitkään. Itse kaupunki on perustettu 1879 nimellä "Kjupria".


title: Aarno Peromies

text: Oskar Aarno Peromies (sukunimi vuoteen 1936 Peronius; 28. syyskuuta 1926 Valkeakoski – 10. huhtikuuta 1978 Valkeakoski) oli suomalainen kääntäjä.


title: Aarno Peromies

text: Peromies suomensi muun muassa Franz Kafkan, Hermann Hessen, Friedrich Nietzschen, Bertolt Brechtin, Günter Grassin, Alfred Döblinin, Bruno Schulzin ja Heinrich Böllin teoksia.


title: Henrikki

text: Henrikki on suomalainen miehen etunimi, Henrik-nimen muunnelma. Saman nimen muunnelmia ovat myös Henri ja Heikki. Henrikin nimipäivä on 19. tammikuuta. Toukokuun 2017 loppuun mennessä nimi Henrikki on annettu 10 215 henkilölle.


title: Lauri Holopainen

text: Lauri Holopainen (18. heinäkuuta 1909 Liperi – 1. syyskuuta 1968 Nastola) oli suomalainen kirjailija.


title: Lauri Holopainen

text: Holopainen kävi kansakoulun ja suoritti myöhemmin juustomestarikoulun. Hän toimi metsätyömiehenä ja työjohtajana, juustomestarina ja ylimeijeristinä sekä viljeli omistamaansa maatilaa Nastolassa.


title: Kaarle Hyttinen

text: Kaarle (Kalle) Hyttinen (sukunimi aikaisemmin Hydén () oli suomalainen kansakoulunopettaja ja kirjailija. Hän käytti nimimerkkiä "Itikka".


title: Kaarle Hyttinen

text: Hyttisen vanhemmat olivat maanviljelijä Josias Hyden ja Anna Regina Koistinen. Hän valmistui kansakoulunopettajaksi Sortavalan seminaarista 1891.


title: K. J. Juuti

text:
Kustaa Jonatan (K. J.) Juuti () oli suomalainen kansakoulunopettaja ja kirjailija. Hän käytti nimimerkkiä "Koito".
Juuti toimi opettajana Hammaslahden koulussa 1877-1905.


title: Höfn

text: Höfn í Hornafirði on kalastajakylä Islannin kaakkoisosassa Hornafjörðurin kunnassa. Sen asukasluku on 1 635 (2009). Höfnistä lähtee retkiä läheiselle Vatnajökull-jäätikölle.


title: Höfn

text: Höfnin perusti Ottó Tulinius vuonna 1896. Kylä itsenäistyi Nesin kunnasta 1988, mutta Höfnin kunta liittettiin jo 1994 Nesin ja Mýrarin kanssa Hornafjarðarbærin kunnaksi. Hornafjarðarbær yhdistyi kolmen muun kunnan kanssa Hornafjörðurin kunnaksi 1998, jonka kunnalliskeskukseksi tuli Höfn.


title: Pierre Pelot

text: Pierre Pelot (s. 13. marraskuuta 1945 Saint-Maurice-sur-Moselle, Vosges eli Pierre Grosdemange, tunnetaan myös nimillä Pierre Suragne ja Pierre Carbonari), on ranskalainen tieteiskirjailija. Häneltä on suomennettu Tiikeri-sarjassa ilmestynyt nuortenkirja "Toinen maa" (Une autre Terre, 1972).


title: Nicken Rönngren

text: Nicken Rönngren (James Nikolai Rönngren; 2. marraskuuta 1880 Maarianhamina – 26. huhtikuuta 1956 Helsinki) oli suomalainen teatterinjohtaja ja lausuntataiteilija. Hän johti Helsingin Ruotsalaista teatteria vuodesta 1919 vuoteen 1954. Rönngren piti teatteria kulttuuri-instituutiona, kun se perinteisesti oli koettu yksittäisistä näyttelijöistä koostuvaksi laitokseksi. Vuosikymmenien kuluessa hän kohensi suomenruotsin asemaa teatterikielenä, rakkaus kieleen oli hänen johtotähtensä. Euroopan suurissa teatterimaissa opiskellut Rönngren loi ja ylläpiti laajoja kulttuuriyhteyksiä Pohjoismaihin. Hänelle myönnettiin professorin arvo vuonna 1947.


title: Nicken Rönngren

text: Nicken Rönngren syntyi Ruotsin kansalaiseksi Ahvenanmaalla. Hänen vanhempansa olivat laivameklari Algot Valfrid Rönngren ja Isabella Conradson. Rönngrenin vanhempi veli oli merikapteeni Harry Rönngren. Ylioppilaaksi Rönngren valmistui vuonna 1901 ja kohtasi vanhan ongelman "scenen eller pulpeten?" ("näyttämö vai toimistonpöytä"). Hän päätyi jälkimmäiseen ja aloitti työn konttoristina, joka tuohon aikaan oli teatteria varmempi valinta. Hän toimi kirjeenvaihtajana Englannissa ja oppi maan kielen. Samalla heräsi kiinnostus suulliseen ilmaisuun. Palattuaan Suomeen Rönngren opetti englannin kieltä ja suullista ilmaisua. Vuonna 1903 hän opiskeli Tukholmassa, jossa hän sai esiintymistunteja itseltään August Strindbergiltä. Samalla hän teki tuttavuutta Ruotsin armeijan kanssa. Muutettuaan Helsinkiin Rönngren sai Suomen kansalaisuuden. Hän jatkoi opintojaan vuonna 1908 Berliinissä ja Dresdenissä sekä kaksi vuotta myöhemmin Lontoossa ja Pariisissa.


title: Nicken Rönngren

text: Suomessa Rönngren antoi lausuntailtoja Helsingissä, Turussa ja myös maaseudulla. Näin hän vähitellen tuli tunnetuksi eri puolilla maata. Erityisesti häntä kiehtoivat ruotsalaisen Gustav Frödingin runot. Vuonna 1908 Rönngren aloitti opettajana Ruotsalaisen teatterin yhteydessä toimineessa teatterikoulussa. Koulun esimies hänestä tuli 1910; hänen järjestelykykynsä oli tarpeen epäjärjestelmällisessä ympäristössä. Teatterin johtokunnan sihteerinä hän aloitti 1916 ja eteni urallaan teatterin toiminnanjohtajaksi - käytännössä teatterinjohtajaksi - vuonna 1919.


title: Nicken Rönngren

text: Vuonna 1913 Nicken Rönngren valittiin Svenska teaterföreningen i Finland -yhdistyksen valtuuskunnan jäseneksi ja sen draamallisen jaoston johtoon. Yhdistyksen vaaleissa 1915 suomenmaalaiset voimat jyräsivät ja Rönngren pääsi yhdistyksen sihteeriksi sekä kielikomitean jäseneksi.


title: Nicken Rönngren

text: Ruotsalaisen teatterin näyttelijät kuin myös teatterinjohtaja ja näyttelijätyön opettaja olivat olleet 1860-luvulta alkaen enimmäkseen riikinruotsalaisia. Rönngren kantoi huolta suomenruotsin asemasta teatterikielenä. Hänen päämääränään oli suomenruotsin aseman vakiinnuttaminen näyttämöllä. Kansallistumisen ohella Rönngren korosti ammattipätevyyden merkitystä. Rönngrenin auktoriteetti kasvoi vähitellen ja hän alkoi saada hyväksyntää. Hänen ansioitaan kerrattiin lukuisissa juhlapuheissa. Ester-Margaret von Frenckellin kerrotaan todenneen: "När Nicken hyllas, kommer hela den nordiska teatervärlden i rörelse". Rönngrenillä oli hyvät suhteet myös Helsingin suomenkielisiin teattereihin. Teatterinjohtajat Eino Kalima ja Mia Backman olivat hänen hyviä ystäviään. Myös näyttelijä Erik Lindström lukeutui hänen läheisiin ystäviinsä.


title: Nicken Rönngren

text: Vahvatahtoisella Rönngrenillä oli myös vaikeutensa alaistensa kanssa; vuonna 1933 näyttelijät tekivät hänestä virallisen valituksen. Myöhemmin hänellä meni sukset ristiin muun muassa Åke Lindmanin kanssa, jonka hän pani valitsemaan teatterin ja jalkapallon väliltä. Johtajuudessaan Rönngren keskittyi ennen kaikkea hallintoon, hänen taiteellinen vaikutuksensa näkyi lähinnä ohjelmiston valinnoissa sekä kiinnityspolitiikassa. Sekä taiteellisen puolen että talousasioiden hyvä hahmottaminen teki hänestä merkittävän teatterinjohtajan. Vuodesta 1945 eläkkeelle jäämiseensä saakka häntä avusti teatterin johtamisessa ensin Leo Golowin, myöhemmin Runar Schauman. Johtamistyön ohessa Rönngren opetti Helsingin yliopistossa ja kursseilla puhetekniikkaa sekä ruotsalaista kaunolukua vuodesta 1911 aina 1950-luvulle saakka. Hänen oppilaitaan oli muun muassa Kyllikki Forssell, jonka Rönngren johdatti näyttämötaiteiden pariin.


title: Nicken Rönngren

text: Omasta mielestään Rönngren oli näyttelijäksi "liian suuri ja ruma". Hän oli kookas ja hallitseva sekä äänekäs. Toisaalta hän oli myös herkkä ja ujo. Hän koetti uransa alussa siipiään myös teatteriohjaajana. Ohjaajan työssä hänen merkittävin taiteellinen voittonsa oli Bertolt Brechtin "Tiggaroperan" vuonna 1929. Siitä tuli vuoden teatteritapaus. Rönngrenin onnistumisen taustalla oli tarkka paneutuminen näytelmän tekniikkaan.


title: Se (albumi)

text: Se on suomalaisen Se-yhtyeen kokoelmalevy. Se julkaistiin vuonna 1983.


title: Se (albumi)

text: Kokoelman sisältämät singlekappaleet julkaistiin CD-muodossa vuoden 1997 "Singlet"-levyllä.


title: Se (albumi)

text:
A-puoli
B-puoli


title: Lasi kirkasta vettä

text: Lasi kirkasta vettä on suomalaisen Se-yhtyeen neljäs ja viimeiseksi jäänyt studioalbumi. Se julkaistiin vuonna 1984.


title: Lasi kirkasta vettä

text: Sävellykset, sanoitukset ja sovitukset Yari, paitsi missä toisin mainitaan.


title: Lasi kirkasta vettä

text: A-puoli


title: Lasi kirkasta vettä

text: B-puoli


title: Lasi kirkasta vettä

text: lisäksi:


title: Toimi Juuti

text: Toimi Ilmari Juuti (19. heinäkuuta 1881 Pyhäselkä – 19. heinäkuuta 1943 Siilinjärvi) oli suomalainen kirjailija ja kääntäjä. Hän käytti nimimerkkejä "T.J." ja "T.J-i".


title: Rami Sarmasto

text: Rami Sarmasto (oikea nimi Raimo Sulo Virtanen; 24. elokuuta 1938 Sauvo–13. helmikuuta 1965 Humppila) oli suomalainen näyttelijä ja muusikko. Liikenneonnettomuudessa kuollutta Sarmastoa luonnehdittiin aikoinaan "Suomen James Deaniksi".


title: Rami Sarmasto

text: Sarmasto valmistui Suomen Teatterikoulusta vuonna 1958. Hän näytteli Turun kaupunginteatterissa, jossa hänen töihinsä lukeutui muun muassa pääosa William Shakespearen komediassa "Kesäyön unelma". Lisäksi hänellä oli kolme varsinaista elokuvatehtävää, huomattavimpana Ramin osa Valentin Vaalan musiikkipitoisessa nuorisokuvauksessa "Nuoruus vauhdissa" vuonna 1961. Sarmasto nähtiin myös pienessä avustajantehtävässä häävieraana vuoden 1957 "Nummisuutarit"-elokuvasovituksessa. Turun taiteilijaseuran Teatterikerho myönsi Sarmastolle Esko-patsaan vuosina 1962 sekä 1963.


title: Rami Sarmasto

text: Sarmasto seurusteli laulaja Tamara Lundin kanssa, ja heidän oli määrä avioitua. Kohtalo kuitenkin puuttui peliin ja Sarmasto kuoli auto-onnettomuudessa Humppilassa pari viikkoa ennen kaavailtuja häitä 26-vuotiaana. Lund ja Sarmasto olivat valtatie 2:lla matkalla esiintymään Harjavallan Hiittenharjulle, kun heidän autonsa törmäsi vastaantulleeseen ylileveään kuljetukseen. Sarmasto on haudattu Turun hautausmaalle.


title: Rami Sarmasto

text: Sarmasto sävelsi kaksi iskelmää, "Sinun omasi" ja "Tyttö kaivolla". Molemmat sanoitti Tamara Lund. "Sinun omasi" julkaistiin 16. maaliskuuta 1965 Lundin levyttämänä. Myöhemmin sävelmä on julkaistu lukuisilla kokoelmilla (muun muassa Valittujen Palojen "Niin paljon kuuluu rakkauteen" -kokoelma). Tamara Lundin ohella iskelmän ovat tulkinneet muun muassa Tapani Kansa, Taneli Mäkelä ja Eino Grön sekä Lundin tytär Maria Lund. Vähemmän tunnettu "Tyttö kaivolla" on Tamara Lundin ja Sarmaston duetto. Se jäi Sarmaston ainoaksi levytykseksi ja se julkaistiin "Tyttö kaivolla / Sinun omasi" -singlen a-puolena, mutta jäi pian b-puolen menestyksen varjoon.


title: Rami Sarmasto

text: Sarmaston esittämistä lauluista on tallella myös "Portofino", jonka hän esitti Yleisradion toimittajan haastatellessa häntä, kun Sarmasto suoritti varusmiespalveluaan Porin prikaatin aliupseerikoulussa vuonna 1963.


title: Arvi Ravi

text: Vihtori Hartikainen (21. lokakuuta 1902 Joensuu – 23. maaliskuuta 1940 Pyhäselkä), joka käytti kirjailijanimeä Arvi Ravi, oli suomalainen kirjailija. Hän kirjoitti myös nimimerkillä "Matti".


title: Melissa Marr (kirjailija)

text:
Melissa Marr on yhdysvaltalainen kirjailija. Hän on kirjoittanut keijukaistarinan "Ilki ihana" ("Wicked Lovely", 2007, suom. 2008). Marr on toiminut opettajana yliopistossa, ja hänen alaansa ovat kansanperinne ja sadut.
Vuonna 2009 TokyoPop julkaisi hänen mangasarjansa.


title: Luettelo pokeritermeistä

text: Pokeritermeistä useimmat ovat käytössä monissa eri pokerivarianteissa, joista tunnetuimpia ovat muun muassa texas hold'em, viiden kortin ostopokeri ja omaha. Terminologia on pääosin englanninkielistä, osin suomennettua, joissakin termeissä käytetään yleisesti molempia muotoja.


title: Luettelo pokeritermeistä

text: Luetteloon ei ole sisällytetty esimerkiksi korttiyhdistelmiin liittyviä lempinimiä.PokerFreeDeposit.com:n pokerisanasto


title: Yhdysvaltain mafia

text: Yhdysvaltain mafia, joka tunnetaan myös italialais-amerikkalaisena mafiana on Yhdysvalloissa toimiva rikollisjärjestö, joka on ollut ja on yhä koko maan järjestäytynein rikollisorganisaatio. Yhdysvaltain mafia ei ole sama asia kuin Italian Cosa Nostra, mutta siitä huolimatta molemmat mafiat ovat olleet paljon yhteyksissä toisiinsa, ja ovathan jotkut mafiapäälliköt tuottaneet jälkeläisiä sekä Italiaan että Yhdysvaltoihin.


title: Yhdysvaltain mafia

text: Yhdysvaltain mafia on laajimmillaan New Yorkissa, Chicagossa, Bostonissa, New Englandissa, Detroitissa, Buffalossa ja New Jerseyssä.


title: Yhdysvaltain mafia

text: New Yorkin mafian päällystöä ovat ns. viisi perhettä: Bonannon, Colombon, Gambinon, Genovesen ja Lucchesen mafiaperheet. Näistä perheistä Lucchesen ja Gambinon perheet ovat heikentyneet puolenvaihtajien ja sisäisten riitojen takia, mutta kovia iskuja kokenut Colombon perhe on kuitenkin jälleen nousussa. FBI:n mukaan Genovesen perhe on kuitenkin voimakkain, suurin, rikkain ja vaikutusvaltaisin perhe koko Yhdysvaltain mafiassa, mahdollisesti myös voimakkain rikollisperhe koko maassa. Osaksi tämä johtuu siitä, että Genovesen perheessä on ollut vain kaksi petturia koko historian aikana ja lisäksi perheellä on ollut ja saattaa vielä nykyäänkin olla suhteita poliitikkoihin.


title: Yhdysvaltain mafia

text: Yhdysvaltain mafia alkoi 1880-luvulla rikollisjärjestönä nimeltä Musta käsi, jonka jäsenet olivat Yhdysvaltoihin muuttaneita italialaisia siirtolaisia. Musta käsi toimi amerikanitalialaisten asuttamissa kortteleissa New Yorkissa, New Orleansissa, Chicagossa ja San Franciscossa. Rikollisjärjestön jäsenet lähettivät italialaisille siirtolaisille uhkauskirjeitä, joissa heitä uhkailtiin kidnappauksella, pahoinpitelyllä, tuhopoltolla tai murhalla, ellei uhri maksaisi kiristäjille lunnasrahoja. Yksi tunnetuimmista Mustan käden jäsenistä oli sisilialaissyntyinen, yli 60 murhasta epäilty Ignazio Saietta, joka oli myös 1900-luvun ensimmäisiä yhdysvaltalaisia mafiapäälliköitä. 1920-luvulla Mustassa kädessä vallan ottivat Yhdysvaltoihin muuttaneet sisilialaiset mafiosot, jotka olivat Mussolinin mafiavainojen vuoksi muuttaneet kotisaareltaan Yhdysvaltoihin. 1920-luvun puoliväliin mennessä Musta käsi oli käytännössä lakannut ja sen tilalle oli muodostunut amerikanitalialaisten Yhdysvaltain mafia, joka rikastui ja saavutti jalansijaa prostituutiolla, uhkapeleillä ja pankkiryöstöillä


title: Yhdysvaltain mafia

text: Vuonna 1919 presidentti Woodrow Wilsonin säätämä alkoholin kieltolaki oli pääsyy mafian nousuun Yhdysvalloissa. Mafia hankki varallisuutta salakuljettamalla ja myymällä laittomasti valmistettuja alkoholijuomia. Yksi vaikutusvaltaisimmista kieltolain aikaisista mafiapäälliköistä oli rikollissyndikaatti Chicago Outfitin johtaja Al Capone. Caponen rikolliset liiketoimet ulottuivat hänen toimipaikkansa Chicagon ohella myös Los Angelesiin ja Miamiin. Vuoteen 1930 mennessä Chicago Outfit oli käytännössä saavuttanut monopolin Chicagon rikollisuudessa, mutta vuonna 1931 veronkierrosta syytetty Capone tuomittiin vankilaan. Caponen vangitsemisen avainhenkilöitä oli Yhdysvaltain valtiovarainministeriön agentti Eliot Ness. Capone pääsi vankilasta jälkeen vuonna 1939, mutta hänen liiketoimensa olivat ehtineet lakata ja heikentynyt Chicago Outfit menetti vaikutusvaltansa. Vuonna 1933 presidentti Franklin D. Roosevelt lopetti kieltolain ja mafia sulki laittomat panimonsa Yhdysvalloissa, mutta siitä oli jo ehtinyt tulla Yhdysvaltain vaikutusvaltaisin rikollisjärjestö.


title: Yhdysvaltain mafia

text: Vuonna 1929 Yhdysvalloissa alkanut suuri lama synnytti Yhdysvalloissa köyhyyttä, mutta mafia hyötyi maan kehnosta taloustilanteesta, koska se hankki uusia jäseniä köyhtyneistä yhdysvaltalaisista. New Yorkissa kilpailevat mafiapäälliköt Joe Masseria ja Salvatore Maranzano aloittivat mafiasodan, jossa molemmat osapuolet kamppailivat Yhdysvaltain itärannikon rikollisuuden hallinnasta. Vuonna 1931 Masseria ja Maranzano eliminoivat toisensa, ja New Yorkin mafiaklaaneista muodostuivat Bonnanon, Colombon, Genovesen, Gambinon ja Lucchesen viisi perhettä. Charles Luciano ja Meyer Lansky perustivat kansallisen rikossyndikaatin, jonka kautta mafia valvoi koko Yhdysvaltain järjestäytyneen rikollisuuden toimintaa. Lansky myös perusti Benjamin Siegelin kanssa Murder, Inc. -nimisen rikollisjärjestön, joka oli erikoistunut palkkamurhiin. Yhdysvaltalaiset viranomaiset vangitsivat Lucianon ja tuomitsivat hänet vankeuteen, mutta toisen maailmansodan aikana vuonna 1943 luvattiin päästää pois vankilasta, jotta hän loisi yhdysvaltalaisille sotilaille yhteyksiä Sisilian vastarintaliikkeeseen. Luciano teki yhteistyötä liittoutuneiden kanssa ja sodan päätyttyä hänet päästettiin vapaaksi vuonna 1946, mutta hän elvytti mafian sodasta kärsineessä Italiassa.


title: Yhdysvaltain mafia

text: Toisen maailmansodan päättymisen jälkeen Luciano alkoi Korsikan mafian avustuksella organisoida heroiinin salakuljetusta Turkista Ranskaan. Kun Turkki aloitti huumausaineiden vastaisen kampanjan, Luciano ja Korsikan mafia siirsivät toimintaansa Kaakkois-Aasiaan. 1950-luvulla Luciano ja hänen pitkäaikainen liittolaisensa Lansky yrittivät myös tehdä mafiasta vaikutusvaltaisen Latinalaisessa Amerikassa hankkimalla tuloja Kuuban pääkaupunki Havannaan perustuista kasinoista ja hotelleista. Kuuban presidentti Fulgencio Batista teki yhteistyötä mafiosojen kanssa, kunnes Fidel Castron johtamien 26. heinäkuuta -liikkeen vallankumouksellisten valtaannousu aiheutti yhdysvaltalaisten omistuksessa olleiden kasinoiden ja hotellien sulkemisen. Kuuban vallankumouksen jälkeen Luciano siirtyi johtamaan mafian toimintaa Italiassa ja Lansky palasi takaisin Yhdysvaltoihin.


title: Yhdysvaltain mafia

text: Vuonna 1957 mafiapäällikkö Joseph Barbara järjesti arviolta sadan yhdysvaltalaisen, kanadalaisen ja italialaisten mafioson tapaamisen Apalachin kaupungissa New Yorkissa. Mafiosojen kokous kuitenkin herätti yhdysvaltalaisten viranomaisten huomion ja FBI pidätti jopa 60 korkea-arvoista mafiapäällikköä. Ennen Apalachin kokousta FBI:n pitkäaikainen johtaja J. Edgar Hoover oli kiistänyt jyrkästi mafian olemassaolon Yhdysvalloissa, ja tapauksen on katsottu aloittaneen nykyisen järjestäytyneen rikollisuuden vastaisen taistelun Yhdysvalloissa. Ensimmäinen mafian olemassaolon Yhdysvalloissa tunnustanut mafioso oli Joe Valachi, joka vuonna 1963 kertoi viranomaisille runsaasti arvokkaita tietoja Yhdysvaltain mafian jäsenistä ja toiminnasta. Genovesen mafiaperheen päällikkö Vito Genovese lupasi 100 000 Yhdysvaltain dollarin palkkion Valachin tappajalle, mutta silti Valachi kuoli rauhallisesti vankilassa vuonna 1971.


title: Yhdysvaltain mafia

text: 2000-luvulla Yhdysvaltain mafiaa hallitsevimmista viidestä perheestä Gambinon ja Lucchesen perheet ovat hieman heikentyneet poliisin kanssa yhteistyötä tehneiden entisien jäsenien ja sisäisten riitojen takia, mutta Colombon perhe on hankkimassa lisää vaikutusvaltaa. Yhdysvaltain oikeusministeriön julkaiseman raportin mukaan mafia on yhä suurin Yhdysvalloissa toimiva järjestäytynyt rikollisjärjestö ja amerikkalaisitalialaisten mafia on vieläkin erittäin voimakas. 1990-luvulla Yhdysvaltain hallitus pyrki järjestelmällisesti kaatamaan mafiaa ja sai sen hetkellisesti heikommaksi. Syyskuun 11. päivän terrori-iskujen jälkeen Yhdysvaltain hallitus joutui kuitenkin siirtämään voimavaransa Afganistaniin ja tämän ansiosta mafia vahvistui jälleen suhteellisen nopeasti.


title: Yhdysvaltain mafia

text: Tällä hetkellä Genovesen mafiaperhe on koko Yhdysvaltain hallitsevin, vaikutusvaltaisin ja järjestäytynein rikollisjärjestö.Yhtenä maailman vaikutusvaltaisimmista rikollisjärjestöistä mafia on esiintynyt monissa elokuvissa, kirjoissa ja videopeleissä. Yhdysvaltalaisessa populaarikulttuurissa mafia tuli tunnetuksi amerikanitalialaisen kirjailija Mario Puzon rikosromaanista "Kummisetä", jossa seurataan Vito Corleonen johtaman kuvitteellisen rikollissuvun Corleonen perheen vaiheita. Romaani oli maailmanlaajuinen myyntimenestys ja popularisoi yhdysvaltalaisen yleisön keskuudessa monia tunnettuja mafiakäsitteitä. Elokuvaohjaaja Francis Ford Coppola teki "Kummisedän" pohjalta vuonna 1972 ilmestyneen samannimisen rikoselokuvan, joka palkittiin kolmella Oscar-palkinnolla. Elokuvalle tehtiin myös kaksi jatko-osaa, "Kummisetä osa II" ja "Kummisetä osa III".


title: Yhdysvaltain mafia

text: Mafia on olennaisesti esillä myös Sergio Leonen rikoselokuvassa "Suuri gangsterisota", joka kertoo juutalaissyntyisistä gangstereista Brooklynin slummikortteleissa. Mafiaa on kuvattu myös humoristisella tavalla komediallisissa rikoselokuvissa, joista tunnetuimpia esimerkkejä ovat John Hustonin "Prizzin kunnia" sekä Harold Ramisin "Terapian tarpeessa" ja "Jatkoterapian tarpeessa". Romanttisen komedian lajityyppiä mafiasta edustaa Jonathan Dammen ohjaama "Gangsterin heila". Mafiaviittauksia on myös Sydney Pollackin ohjaamassa "Firmassa". Mafia esiintyy supersankarielokuville epätyypillisesti Christopher Nolanin ohjaamissa elokuvissa "Batman Begins" ja "Yön ritari", jossa Gotham Cityn rikollisuutta hallitsevat mafiapäälliköt Carmine Falcone ja Salvatore Maroni; molemmat hahmot ilmestyivät elokuviin Frank Millerin ja Jeph Loebin käsikirjoittamista Batman-sarjakuvista.


title: Yhdysvaltain mafia

text: Televisiosarjojen tunnetuin mafiaviittaus on kriitikoiden ylistämän "Sopranosin" päähenkilö, James Gandolfinin näyttelemä newjerseyläinen mafiapäällikkö Anthony ”Tony” Soprano. Toinen merkittävä televisiosarjojen mafiahahmo on animaatiosarjan "Simpsonit" sivuhahmo Fat Tony, joka parodinen pastissi rikoselokuvien kuvitteellisista mafiahahmoista.


title: Yhdysvaltain mafia

text: Mafia on ollut esillä myös Illusion Softworksin kehittämässä videopelissä "Mafia", jossa pelaaja päätyy Salierin mafiaperheen palkkatappajaksi kuvitteellisessa Lost Heavenin kaupungissa. Mafia on ollut vahvasti mukana myös sen jatko-osassa "Mafia II", jonka on kehittänyt Illusion Softworksin tytäryhtiö "2K Games". Mafia on ollut mukana myös "Grand Theft Auto" -pelisarjassa.


title: Ekstra Bladet

text: Ekstra Bladet on vuonna 1904 perustettu tanskalainen iltapäivälehti. Lehti perustettiin alkujaan Politikenin iltapäiväpainokseksi Venäjän–Japanin sodan seuraamisen ajantasaistamiseksi. Sen keskimääräinen levikki on 110 000 kappaletta, ja se on Tanskan suosituin iltapäivälehti. Lehden päätoimittaja on Poul Madsen.


title: Melissa Marr

text: Melissa M. Marr (s. 1971 New York, New York, Yhdysvallat) on yhdysvaltalainen elokuvatuottaja. Hän on perustanut kaksi tuotantoyhtiötä, Blue Magic Pictures ja Elevation Filmworks, jotka tunnetaan erityisesti ohjaajakeskeisestä elokuvanteosta. Hän johtaa The Healing Project -järjestöä, joka tukee pitkäaikaissairaiden asumismahdollisuuksia.


title: Beachfutiksen Suomen-mestaruuskilpailut

text: Beachfutiksen Suomen-mestaruuskilpailut (SM BeachFutis) on Suomen Palloliiton alainen kilpailu, jossa ratkaistaan beachfutiksen Suomen-mestaruus.


title: Beachfutiksen Suomen-mestaruuskilpailut

text: Vuosina 2000–2005 turnauksen järjesti Kalajoen Pallo -92 Kalajoen Hiekkasärkillä. Vuoden 2005 turnaukseen otti osaa 64 miesten ja 24 naisten joukkuetta.


title: Beachfutiksen Suomen-mestaruuskilpailut

text: Vuoden 2005 lopulla Palloliitto laittoi turnauksen järjestelyoikeudet yleiseen hakuun, ja tapahtuma myönnettiin lopulta Porille vuosiksi 2006–2007. Otteluita pelattiin Yyterin rannoilla ja kauppatorille rakennetulla väliaikaisella 2 000 katsojapaikan stadionilla, ja turnauksen järjestivät paikalliset jalkapalloseurat Porin Palloilijat ja FC Blackjack. Vuoden 2007 kilpailutapahtumia televisioitiin Urheilukanavalla.


title: Beachfutiksen Suomen-mestaruuskilpailut

text: Vuoden 2008 turnaus oli tarkoitus järjestää Helsingissä, mutta tapahtuma myönnettiin jälleen Porille järjestävän seuran HJK Junioreiden vetäydyttyä hankkeesta. Turnakseen osallistui lähes 400 joukkuetta ja yli 7000 pelaajaa. Tapahtuma oli odotettua suurempi, ollen samalla lajin historian suurin tapahtuma Suomessa. Miesten ja naisten kilpasarjojen lisäksi pelataan miesten ja naisten harrastesarjoissa sekä yrityssarjassa.


title: Beachfutiksen Suomen-mestaruuskilpailut

text: MiehetNaiset


title: Tuhkalipeä

text: Tuhkalipeä on seos, jota valmistetaan sekoittamalla vettä puutuhkaan. Puun tuhkassa on huomattavasti enemmän kaliumia kuin natriumia, joten syntynyt neste on pääosin kaliumhydroksidia.


title: Tuhkalipeä

text: Lisäksi natriumhydroksidi liukenee veteen huonommin.


title: Tuhkalipeä

text: Lipeää on perinteisesti käytetty saippuan valmistuksessa, kansanlääkinnässä ja kasvivärjäyksessä. Kasvivärjäyksessä se auttaa erityisesti värejä kiinnittymään kasvikuituihin.


title: Tuhkalipeä

text: "Koivupuun tuhkasta saadaan parasta lipeää, mutta muunkin puun, paitsi lepän, kelpaa. Tuhkasta seulotaan pois hiilet ja roskat. Nopeimmin saadaan lipeää, kun sangollinen tuhkaa pannaan saaviin ja 8-10 sangollista kuumaa vettä kaadetaan päälle. Sakkaa hämmennetään hetkinen, saavi peitetään ja kun sakka on laskeutunut, kaadetaan kirkas lipeä pinnalta. Tällaista lipeää käytetään noin yksi litra sangolliseen vettä. Tämä sopii vaatteiden liottamiseen ja siivouksiin sekä lehmien pesuun."


title: Sami Lähteenmäki

text: Sami Lähteenmäki (s. 19. syyskuuta 1989 Loppi) on suomalainen jääkiekkoilija, joka pelaa SM-liigajoukkue Porin Ässissä. Hän on pelipaikaltaan vasen laitahyökkääjä, mutta osaa pelata myös keskellä.


title: Sami Lähteenmäki

text: Lähteenmäki on Riihimäen Kiekko-Nikkareiden kasvatti. Hän pelasi juniorina sittemmin Hämeenlinnan Pallokerhossa, jossa Lähteenmäki teki SM-liigadebyyttinsä kaudella 2007–2008. Hän pelasi tuolloin SM-liigassa 17 runkosarjaottelua jääden ilman tehopisteitä ja keräten 27 jäähyminuuttia. Lähteenmäki pelasi miesten pelejä samalla kaudella myös kahden Mestis-ottelun verran alle 20-vuotiaiden maajoukkueessa tehden yhden maalin.


title: Sami Lähteenmäki

text: Elokuussa 2008 Lähteenmäen ja Antti Kerälän ilmoitettiin poistuvan HPK:n liigaringistä ja siirtyvän Mestikseen. He löysivät uuden seuran parissa päivässä ja siirtyivät TuToon. Molemmat kuitenkin jättivät joukkueen lokakuussa 2008. TuTon tiedotteen mukaan he "eivät kotiutuneet Turkuun". Sekä Kerälällä että Lähteenmäellä oli vielä sopimus HPK:n kanssa. Lähteenmäki palasi TuTosta HPK:n A-nuorten vahvuuteen, kunnes hän siirtyi noin viikoa myöhemmin lainalle Lempäälän Kisan riveihin. Yhteensä Lähteenmäki teki kauden aikana Mestiksessä TuTon, LeKin ja alle 20-vuotiaiden maajoukkueessa 31 runkosarjaottelussa tehot 9+7=16. Hän pelasi kauden aikana myös yhdeksän SM-liigaottelua HPK:ssa tehden yhden syöttöpisteen. Lähteenmäki vahvisti myös joukkueen A-nuoria kevään 2009 pudotuspeleissä.


title: Sami Lähteenmäki

text: Kaudella 2009–2010 Lähteenmäki pelasi SM-liigassa 19 runkosarjaottelua tehden yhden syöttöpisteen. Hän ei pelannut otteluakaan kevään 2010 pudotuspeleissä, mutta voitti kauden päätteeksi SM-hopeaa. Lähteenmäki pelasi runkosarjan aikana yhteensä 11 Mestis-ottelun verran lainalla Savonlinnan Pallokerhon, LeKin ja TuTon joukkueissa. Loppukeväällä hän vahvisti HPK:n A-nuoria.


title: Sami Lähteenmäki

text: Kaudeksi 2010–2011 Lähteenmäki siirtyi Mikkelin Jukurien riveihin. Hänen ensimmäinen kokonainen Mestis-kautensa toi 46 runkosarjaottelussa tehot 26+17=43, joilla Lähteenmäki voitti koko sarjan maalipörssin (Kai Nurminen -palkinto) ja jakoi pistepörssin neljännen sijan Jokipoikien Roberts Jekimovsin kanssa. Hän oli myös Jukurien toiseksi paras pistemies Markku Flinckin jälkeen, jonka kanssa Lähteenmäki jakoi myös koko Mestiksen tehotilaston voiton lukemalla +33. Flinck palkittiin kuitenkin Mestiksen varsinaisena tehopelaajana Jari Hirsimäki -palkinnolla. Lähteenmäki voitti kauden päätteeksi Mestis-hopeaa ja valittiin myös sarjan ensimmäiseen tähdistökentälliseen. Toukokuussa 2011 hän teki vuoden mittaisen jatkosopimuksen Jukurien kanssa. Lähteenmäki oli joukkueen tehokkain pelaaja syksyn 2011 harjoitusotteluissa, kunnes sai kauden 2011–2012 kynnyksellä, ottelussa Saimaan Palloa vastaan ikävän näköisessä tilanteessa luistimenviillon pohkeeseensa. Hänen odotettiin toipuvan aluksi viikoissa, mutta toipuminen leikkauksesta kuitenkin pitkittyi. Lähteenmäen kausi todettiin marraskuussa päättyneeksi.


title: Sami Lähteenmäki

text: Lähteenmäki siirtyi kaudeksi 2012–2013 kaksivuotisella sopimuksella Porin Ässiin. Hän murtautui pelaamattoman Mestis-kauden jälkeen joukkueen kokoonpanoon ja pelasi varsin mallikaan kauden Ässien alemmissa ketjuissa. Lähteenmäki teki kauden aikana SM-liigassa yhteensä 41 runkosarjaottelussa tehot 5+3=8 ja 14 playoff-ottelussa yhden syöttöpisteen. Hänen liigauransa avausmaali syntyi Lähteenmäen uran 61. SM-liigaottelussa 2. marraskuuta 2012 paikallisvastustaja Rauman Lukkoa vastaan. Hänet palkittiin ottelun "Ilta-Sanomien" yhden tähden tähtipelaajana. Lähteenmäki oli kauden aikana myös yli kuukauden sivussa saman vuoden joulukuussa tulleen yläraajavamman takia. Hän voitti kauden päätteeksi Suomenmestaruuden.


title: Sami Lähteenmäki

text: Kauden 2013–2014 Lähteenmäki aloitti vahvasti rikkoen SM-liigan yhden kauden piste-ennätyksensä jo lokakuussa 2013. Hän oli tehnyt 12 ottelussa tehot 7+2=9, kun Lähteenmäki teki vuoden mittaisen jatkosopimuksen Ässien kanssa. Hän oli lopulta 16 osumallaan joukkueen toiseksi paras maalintekijä Sveitsiin lähteneen Niklas Hagmanin jälkeen sekä 24 tehopisteellään Ässien neljänneksi paras pistemies Tommi Taimen kanssa. Lähteenmäen kausi päättyi kuitenkin yläraajavammaan helmikuussa 2014. Kaudella 2014–2015 hän voitti Ässien sisäisen tehotilaston lukemalla +11. Lähteenmäen kauteen mahtui myös kevätkaudella viikkojen mittainen poissaolo taas yläraajavamman vuoksi.


title: Sami Lähteenmäki

text: Lähteenmäki siirtyi kaudeksi 2015–2016 kaksivuotisella sopimuksella Rauman Lukon riveihin. Kaudeksi 2016–2017 hänet nimettiin joukkueen varakapteeniksi. Kaudeksi 2017–2018 Lähteenmäki palasi kaksivuotisella sopimuksella Ässiin. Hän teki liigauransa ensimmäisen kypärätempun 29. syyskuuta 2017 vieraissa KooKoota vastaan. Lähteenmäen ensimmäinen maali syntyi tasavajaalla, toinen maali jäi Ässien 1–4-voittoon päättyneen ottelun ratkaisumaaliksi ja kolmas osuma syntyi alivoimalla tyhjään maaliin. Pekka Henttonen valitsi hänet ottelun Alumnien tähtien ykköstähdeksi. Lähteenmäen kauteen mahtui myös heikkoja vaiheita, sillä marraskuussa hän ei tehnyt ainuttakaan tehopistettä. Lähteenmäki teki runkosarjassa lopulta tehot 13+11=24. Hän oli Ässien kolmanneksi paras maalintekijä Maksim Matushkinin kanssa. Lähteenmäen kausi päättyi loukkaantumisen vuoksi kuitenkin helmikuussa 2018.


title: Sami Lähteenmäki

text: Lähteenmäki pelasi alle 20-vuotiaiden MM-kilpailuissa vuonna 2009. Hän pelasi myös alle 18-vuotiaiden Ivan Hlinkan muistoturnauksessa vuonna 2006. Yhteensä Lähteenmäki on pelannut 26 poikien maaottelua ja toiminut myös alle 17-vuotiaiden maajoukkueen kapteenina.


title: My Best Friend’s Birthday

text: My Best Friend’s Birthday on Quentin Tarantinon ohjaama ja tuottama lyhytelokuva, joka ei kuitenkaan koskaan valmistunut. Tarantino myös näyttelee elokuvassa. Elokuvaa tehtiin vuosina 1984–1987, mutta projekti jäi kesken kun iso osa elokuvasta tuhoutui leikkausvaiheessa. Tästä syystä "My Best Friend’s Birthdayta" ei yleensä lasketa Quentin Tarantinon filmografiaan.


title: My Best Friend’s Birthday

text: Elokuvan tekemistä vaikeuttivat alusta lähtien tekijöiden kokemattomuus ja rahoitusvaikeudet. Lopullinen päätös elokuvanteon keskeyttämisestä syntyi, kun kolme tärkeää kohtausta tuhoutui sähkökatkoksen aikana filmiä kehitettäessä.


title: My Best Friend’s Birthday

text: Elokuvan tarkoitus oli esitellä elokuvan toisen käsikirjoittajan Craig Hamannin ja Tarantinon kykyjä näyttelijöinä ja auttaa heitä työnsaannissa Hollywoodissa.


title: Sami Partanen

text: Sami Partanen (s. 4. huhtikuuta 1975 Puumala) on hausjärveläinen jääkiekkoerotuomari. Partanen on ammatiltaan autonkuljettaja. Hän pelasi itse jääkiekkoa B-junioreihin asti Savonlinnassa ja Imatralla. Hänen tuomariseuransa on Hyvinkään Jääkiekkotuomarit.


title: Sami Partanen

text: Partanen aloitti tuomaroinnin Jääkiekon SM-liigassa kaudella 2003–2004, ja on tuominnut kauden 2007–2008 jälkeen yhteensä 102 liigaottelua. SM-liiga-tuomaroinnin lisäksi hän on viheltänyt otteluita Karjala-turnauksissa, MM-kilpailuissa ja nuorten maaotteluissa. Hän päätti huippusarjatuomaroinnin vuoden 2011 MM-kisoihin.


title: Sami Partanen

text: Partasella on vaimo ja kaksi lasta. Vapaa-ajalla hän harrastaa hiihtoa ja lenkkeilyä.


title: Tony Schumacher

text: Tony Schumacher (s. 25. joulukuuta 1969 Kalifornia) on yhdysvaltalainen kiihdytysajaja, joka kilpailee tällä hetkellä NHRA Top Fuel -luokassa, missä hän on viisinkertainen maailmanmestari, voittaen neljä mestaruuksistaan peräkkäin vuosina 2003–2007. Hän oli ensimmäinen, joka saavutti 330 mailin tuntinopeuden (n. 530 km/h) kilpailussa. Hänellä on myös ennätys 0,25 mailin nopeimmasta Top Fuel -ajosta, 337,58 mailia tunnissa (n. 540 km/h). Hän ajaa Don Schumacher Racing -tallissa ja häntä sponsoroi Yhdysvaltain maavoimat.


title: Saarimäki

text: Saarimäki on kylä Länsi-Halikossa ja on osa Hajalan taajamaa. Kylä keskittyy Saarimäen ympärille. Mäen ympäristö on viljeltyä. Kuninkaantie ja rantarata kulkevat kylän läpi.


title: Saarimäki

text: Saarimäki sijaitsee Purilanjoenlaaksossa, joka on Halikon vanhinta asutusseutua. Saarimäen kylä on perustettu viimeistään 1200-luvulla, sillä se kuului ns. suomalaisen vero-oikeuden piiriin. Ensimmäinen asiakirjamaininta Saarimäestä on vuodelta 1538, ja kylässä oli vain yksi kantatila 1900-luvun alkuun asti.


title: Saarimäki

text: Kylään perustettiin vuonna 1909 koulu, joka on edelleen toiminnassa. Saarimäki alkoi kasvaa Hajalan kehittyessä 1900-luvun alussa Halikon keskustaksi, ja kylään rakennettiin paljon omakotitaloja. Asutus sijoittui Kuninkaantien varrelle etenkin kylän länsiosaan, joka kasvoi yhteen Hajalan kanssa.


title: Saarimäki

text: Kylään alkoi 1900-luvulla kehittyä paljon palveluita, ja halikkolaiset hyödynsivät ensimmäisten joukossa vuonna 1901 voimaan tullutta osuustoimintalakia. Kylään perustettiin Hajalan osuuskauppa 1903, Hajalan osuusmeijeri 1905 ja osuuskassa 1926, joka kehittyi Hajalan osuuspankiksi.


title: Saarimäki

text: Meijeritoiminta jatkui vuoteen 1960 asti, jolloin se liitettiin Salon seudun osuusmeijeriin. Osuuskauppa laajeni ensin Vartsalaan ja Kokkilaan, mutta sekin myöhemmin liitettiin Salon seudun osuuskauppaan. Myös osuuspankki liitettiin Saloon suurempaan osuuskuntaan. Halikon kirkonkylän kehittyessä palvelut alkoivat siirtyä sinne, eikä nykyään Saarimäessä ole enää yksityisiä palveluita.


title: Matjaž Kek

text: Matjaž Kek (s. 9. syyskuuta 1961 Maribor, Jugoslavia) on slovenialainen jalkapallovalmentaja ja entinen puolustaja. Helmikuusta 2013 lähtien hän on toiminut kroatialaisseura HNK Rijekan päävalmentajana.


title: Matjaž Kek

text: Kek aloitti ammattilaisuransa NK Mariborissa 1979. Seura ei onnistunut nousemaan ylemmille sarjatasoille Jugoslaviassa, vaan pelasi divisioonissa. 1984 Kek jatkoi uraansa itävaltalaisessa SV Spittal/Draussa. Neljän Spittal-kauden jälkeen Kek pääsi vihdoin kokeilemaan taitojaan pääsarjatasolle siirryttyään Itävallan Bundesliigassa pelanneen Grazer AK:n paitaan 1989.


title: Matjaž Kek

text: Kek pelasi Itävallan Bundesliigan keskikastiin sijoittuneessa Grazerissa viiden kauden ajan. 1995 hän palasi NK Mariboriin, joka pelasi itsenäistyneen Slovenian pääsarjassa. Kek voitti seuran paidassa kolme Slovenian mestaruutta ennen kuin lopetti peliuransa kauden 1998–1999 jälkeen.Kek aloitti valmennusuransa NK Mariborin apulaisvalmentajana kaudella 1999–2000. Heti seuraavaksi kaudeksi hän nousi seuran päävalmentajaksi ja luotsasi joukkueen mestaruuteen kauden 2000–2001 päätteeksi. Kekin johdolla seura juhli mestaruutta myös kahdella seuraavalla kaudella sekä Slovenian Cupissa 2003–2004.


title: Matjaž Kek

text: Kek siirtyi 2006 Slovenian alle 15- ja 16-vuotiaiden maajoukkuevalmentajaksi. Tammikuussa 2007 hän nousi Slovenian A-maajoukkueen peräsimeen Branko Oblakin potkujen jälkeen. Kek luotsasi Slovenian EM2008-karsinnoissa lopulta karsintalohkon toiseksi viimeiseksi. Eroa lohkon neloseen Valko-Venäjään jäi vain kaksi pistettä.


title: Matjaž Kek

text: MM2010-karsinnoissa Kekin luotsaama Slovenia pelasi edukseen ja sijoittui tiukan taistelun jälkeen lopulta lohkonsa kakkoseksi Slovakian jälkeen. Jatkokarsinnassa Slovenia järjesti suuryllätyksen pudottamalla jatkosta Venäjän vierasmaalisäännön perusteella 2–2. Kekin suojatit pelasivat odotuksia paremmat MM-kisat ja olivat kiinni jatkopaikassa alkulohkon päätöskierrokselle saakka. 2–0-johdon menettäminen toisessa ottelussa Yhdysvaltoja vastaan kävi lopulta kalliiksi ja Slovenia karsiutui alkulohkonsa kolmantena.


title: Matjaž Kek

text: EM2012-karsinnat sujuivat Slovenialta odotuksia heikommin. Joukkue hävisi kotonaan muun muassa Virolle ja Pohjois-Irlannille, eikä päätöskierroksen voitto Serbiasta enää pelastanut Kekin miehistöä. Slovenia oli lopulta lohkonsa neljäs häviten jatkokarsintaan selvinneelle Virolle kaksi pistettä. Kek jätti tehtävänsä karsintojen jälkeen lokakuussa 2011.


title: Matjaž Kek

text: Joulukuussa 2011 Kek jatkoi uraansa Saudi-Arabiassa Ittihadin päävalmentajana. Pesti jäi kuitenkin lyhyeksin, sillä seura erotti hänet jo helmikuun alussa 2012.


title: Matjaž Kek

text: Reilu vuosi Ittihadista saamiensa potkujen jälkeen, Kek palasi valmentajaksi helmikuun lopulla 2013 kroatialaisen HNK Rijekan peräsimessä. Kekin johdolla Rijeka on tehnyt hyvää tulosta ja se pelasi kausilla 2013/14 ja 2014/15 Eurooppa-liigan lohkovaiheessa. Kaudella 2013/14 seura voitti Kekin alaisuudessa historiansa kolmannen Kroatian cupin mestaruuden. Kek luotsasi Rijekan Kroatian liigassa toiseksi kolmesti perättäin vuosina 2014–2016. Lopulta Kekin työ Rijekassa sai kruunun kaudella 2016/17, kun Rijeka voitti Kroatian liigamestaruuden ensimmäistä kertaa seuran historiassa. Samalla Rijeka päätti NK Dinamo Zagrebin 11 kauden mestaruusputken. Rijekan ja Kekin kausi huipentui tuplamestaruuteen, kun joukkue kaatoi Kroatian cupin finaalissa Dinamo Zagrebin 3–1.


title: Torsten May

text: Torsten May (s. 9. lokakuuta 1969 Glauchau, Saksi) on saksalainen nyrkkeilijä. Hän on voittanut muun muassa olympiakultaa Barcelonasta 1992 81 kilon sarjasta ja samasta painoluokasta maailmanmestaruuden vuonna 1991.


title: Oahunkiipijä

text: Oahunkiipijä ("Paroreomyza maculata") on Havaijilla Oahun saarella elävä äärimmäisen uhanalainen varpuslintu .


title: Oahunkiipijä

text: Kooltaan oahunkiipijä on noin 11 cm. Yleisväritykseltään lintu on keltainen ja oliivinvihreä. Oahunkiipijän siivet ja pyrstö ovat mustat. Lajilla on nokan tyvestä lähtevä kapea musta viiru, joka ulottuu yli silmäkulman. Ulkonäöltään oahunkiipijä muistuttaa oahunamakihiä ("Hemignathus flavus") ja saarelle levinnyttä japaninrilliä ("Zosterops japonicus"). Lajin erottaa oahunamakihistä suoran nokan perusteella, japaninrillillä taasen on valkoiset renkaat silmien ympärillä. Lajin laulu on tuntematon, kutsuääni on "tsirk" .


title: Oahunkiipijä

text: Oahunkiipijän elinympäristöä ovat metsät 300–650 metrin korkeudessa. Ravintonaan linnut käyttävät pääasiassa kovakuoriaisia, jotka elävät puuaineksessa .


title: Oahunkiipijä

text: Oahunkiipijäkannan kooksi arvioidaan vain noin 10 yksilöä . Elinympäristön kaataminen esimerkiksi tieden tieltä ei täysin lajin kannan romahtamista, sillä Oahulla on edelleen alkuperäisiä metsiä jäljellä. Suuri syy lajin vähenemiseen on saarelle levinneiden hyttysten levittämä malaria. Hyttyset ovat lisääntyneet erityisesti alangoilla .


title: Geoffrey Jenkins

text: Geoffrey Jenkins (1920 Port Elizabeth - 2001) oli eteläafrikkalainen romaanikirjailija. Hänen ensimmäinen romaaninsa "Luurankorannikko" (A Twist of Sand) julkaistiin 1959. Kirjasta tehtiin elokuva vuonna 1968, pääosissa Richard Johnson ja Honor Blackman.


title: Singlet

text: Singlet on suomalaisen Se-yhtyeen kokoelmalevy. Se julkaistiin vuonna 1997. Lokakuussa 2017 Ainoa Productions julkaisi levystä tuplavinyylipainoksen ja seuraavana vuonna CD-painoksen. Niillä on mukana on myös Yarin soolosingle "Hunajainen suu".


title: J. R. Hannula

text: Johan Rikhard Hannula (8. joulukuuta 1873 Pukkila – 11. maaliskuuta 1956) oli teosofi, ruusuristiläinen, kirjailija ja luennoitsija. Hänet tunnetaan pääasiallisesti kirjailijanimellä J. R. Hannula tai lyhenteellä J.R.H. mutta hän kirjoitti myös salanimellä Johannes Kotipelto.


title: J. R. Hannula

text: Hannula tutustui teosofiaan vuonna 1907, ja kiinteä yhteistyö Pekka Ervastin kanssa alkoi vuonna 1912. Henkisen uudestisyntymisen hän koki 39-vuotiaana 3. tammikuuta 1913. Pian tämän jälkeen hän luopui kaikesta muusta työstään ja antautui täysin henkiselle työskentelylle.


title: J. R. Hannula

text: Vuosien 1914–1920 aikana Hannula piti yhteensä 1 312 teosofista luentoa. Kansalaissodan aikana hän kieltäytyi kuoleman uhalla osallistumasta sotaan ja ilmoitti tuomarille "”Mieluummin saatte ammuta minut, kuin antautuisin mihinkään tekemisiin sellaisessa hommassa, jossa ihmisiä tapetaan.“"


title: J. R. Hannula

text: Noin vuonna 1936 Hannula ryhtyi aiempaa perusteellisemmin selvittämään, että Pekka Ervast oli Jeesuksen Kristuksen kaltainen "uuden aikakauden opettaja". Opetustensa seurauksena Hannula ja noin 40 henkilöä, jotka tahtoivat perehtyä Hannulan opetuksiin, erotettiin Ruusu-Rististä. Tämä tapaus synnytti vuonna 1940 henkisen liikkeen, joka käyttää nykyisin nimeä kristosofia.Aiheesta muualla


title: J. R. Hannula

text: Kristosofia


title: Bandy Boys -88

text: Bandy Boys -88 ry (BB-88) on sysmäläinen salibandyn erikoisseura, joka perustettiin 1988. Miesten ja naisten sarjajoukkueiden lisäksi seuralla on useita juniorijoukkueita ja harrasteryhmiä. Kaudella 2012-2013 miesten edustusjoukkue pelaa II-divisioonaa Kaakkois-Suomen alueella. Parhaimmillaan edustusjoukkue on pelannut I-divisioonassa. Seuran juniorijoukkueet ovat puolestaan saavuttaneet useita SM- ja aluemestaruusmitaleita.


title: Bandy Boys -88

text: BB-88 on yksi pisimpään yhtäjaksoisesti salibandyn sarjatoiminnassa mukana olleista seuroista. Yhdistys rekisteröitiin 20. maaliskuuta 1988 Pertunmaalla, mutta ensimmäinen joukkue oli ollut mukana Salibandyliiton sarjassa jo päättyneen kauden 1987–1988 ajan. Joukkue pelasi avauskauden nimellä Pertunmaan Tikkapojat. Yhdistys siirtyi Pertunmaalta Sysmään vuonna 1995, jolloin koko Itä-Hämeen alueelta koottu miesten ykkösjoukkue hajosi. Tuolloin toiminta keskittyi pitkälti Sysmään, jossa se on jatkunut näihin päiviin saakka. Bandy Boys -88 vietti 20-vuotisjuhlia keväällä 2008.


title: Kolmas frankkien sisällissota

text: Kolmas frankkien sisällissota käytiin vuosina 714–719. Sodassa olivat vastakkain vallantavoittelija Kaarle Martel ja häntä vastustaneet kilpailijat. Sodan lopputuloksena Kaarlesta tuli koko Frankkien valtakunnan major domus ja todellinen hallitsija.


title: Kolmas frankkien sisällissota

text: Pipin Heristalilainen oli Austrasian major domus (käskynhaltija) vuodesta 680. Hän yhdisti vuoden 687 sisällissodan jälkeen frankkien kolme kuningaskuntaa, (Austrasia, Neustria ja Burgundi) voitettuaan vastustajansa Tertryn taistelussa. Hän nousi kaikkien kolmen kuningaskunnan major domukseksi, ja piti hallussaan todellista valtaa, vaikka Neustrian lapsikuningas säilyttikin valtakunnassa nimellisen kuninkaan arvon.


title: Kolmas frankkien sisällissota

text:
Kun Pipin Heristalilainen kuoli vuonna 714, seuraajaksi nimettiin hänen vasta 8-vuotias pojanpoikansa Teudoald, sillä Pipinin pojat olivat ehtineet kuolla jo ennen isäänsä. Todellista valtaa piti kuitenkin Pipinin leski Plektrudis. Mahdollisena vallantavoittelijana Pipinin avioton aikuinen poika Kaarle Martel heitettiin Kölnissä vankilaan. Pipinin kuoltua frankkien valta kauimpiin vasalleihin heikkeni ja monet niistä tulivat "de facto" itsenäisiksi: Friisian herttua Radbod nousi kapinaan ja valtasi Länsi-Friisian. Auxerren piispa Savaric, Akvitanian herttua Eudo sekä Provencen herttua irtautuivat frankkien hallinnasta.
Valtakunnan hajoaminen laajeni vuonna 715, kun Neustrian ylimystö nosti Pipinin toisen pojanpojan Ragenfridin Neustrian ja Burgundian major domukseksi. Plektrudis ei tätä hyväksynyt, vaan jatkoi Austrasian hallitsijana. Valtakunnan vaikeudet syvenivät kun vasta muutaman vuoden hallinnut alaikäinen kuningas Dagobert III (hän tuki Ragenfridiä) kuoli samana vuonna. Häntä seurasi Neustrian kuninkaaksi ylimystön valitsemana Kilperik II. Kaarle Martel pakeni vankeudesta ja ennen vuoden loppua Austrasian ylimystö valitsi hänet kuningaskuntansa uudeksi major domukseksi.


title: Kolmas frankkien sisällissota

text: Vuonna 716 Neustrian kuningas Kilperikin ja major domus Ragenfridin johtama armeija hyökkäsi Austrasiaan. He olivat liittoutuneet kapinallisen Friisian herttua Radbodin kanssa ja kohtasivat Kölnissä Plektrudista piirittäneen Kaarlen armeijan. Alivoimainen Kaarle hävisi taistelun ja myös piiritetty Plektrudis joutui antautumaan Ragenfridin ja Kilperikin armeijalle. Leski luopui vallasta pojanpoikansa puolesta ja tunnusti Kilperikin kuninkaaksi ja Ragenfridin major domukseksi. Kaarlen onnistui kuitenkin korjata kärsimänsä tappio, kun hänen johtamansa armeija yllätti Malmedyn lähellä kuninkaan ja Ragenfridin armeijan ja voitti heidät taistelussa.


title: Kolmas frankkien sisällissota

text: Keväällä 717 Kaarle hyökkäsi Neustriaan ja voitti Ragenfridin ja kuningas Kilperikin Vincyn taistelussa. Kaarle seurasi lyötyjä ja pakenevia kuningasta ja major domusta Pariisin porteille asti, mutta kääntyi tämän jälkeen Kölniin, jonka hän valtasi ja voitti lopullisesti Plektrudiksen. Tässä vaiheessa hän nosti Austrasian kuninkaaksi ja Kilperikin kilpailijaksi oman ehdokkaansa Klotar IV:n. Burgundin ylimystö ei odottanut tappiota taistelussa, vaan alistui Kaarlen valtaan vapaaehtoisesti. Seuraavaksi Kaarle kääntyi kapinaan nousseita friisejä ja sakseja vastaan, jotka hän myös löi.


title: Kolmas frankkien sisällissota

text: Kilperik ja Ragenfrid liittoutuivat 718 Akvitanian herttua Eudon kanssa, mutta kärsivät uuden tappion Kaarlelle. Tämä teki Kaarlesta käytännöllisesti katsoen koko frankkien valtakunnan hallitsijan, mutta Kaarlen nukkehallitsija Klotar IV kuoli samana vuonna. Kun Kaarle lupasi säilyttää Eudon aseman Akvitanian herttuana, tämä purki liittonsa Kilperikin kanssa ja luovutti kuninkaan Kaarlelle. Tähän oli syynä myös maurien menestykselliset hyökkäykset alueelle samana vuonna. He valtasivat muun muassa Narbonnen kaupungin. Akvitania tarvitsi Kaarlen apua vääräuskoisten pysäyttämisessä ja alistui. Kaarle tunnusti Kilperikin koko Frankkien valtakunnan kuninkaaksi ja Kilperik tunnusti puolestaan Kaarlen aseman koko valtakunnan major domukseksena.


title: Kolmas frankkien sisällissota

text: Vaikka frankkien sisäinen välienselvittely olikin näin ratkennut, oli edessä vielä irtautuneiden alueiden palauttaminen takaisin valtakuntaan. Kaarle alisti kapinoineet etelän alueet, baijerilaiset ja alemannit ja löi saksit ja friisit vuoteen 719 mennessä.


title: Kolmas frankkien sisällissota

text: Vuonna 720 Kilperik kuoli ja Kaarle valitsi hänen seuraajakseen Dagobert III:n pojan Teoderik IV:n joka pysyi kuninkaana vuoteen 737 asti. Kilperik jäi kuitenkin viimeiseksi merovingikuninkaaksi jolla oli todellista valtaa ja hänen seuraajansa olikin vain Kaarlen nukkehallitsija.


title: Kolmas frankkien sisällissota

text: Vaikka Kaarle olikin "vain" major domus hän käytti laajasti aikaisemmin kuninkaalle kuulunutta valtaa, kuten antoi asetuksia sekä johti kuninkaallista hovia ja armeijaa. Hänen poikansa Pipin Pieni oli ensimmäinen karolingikuningas, kun hän otti sekä major domuksen (vuonna 747), että kuninkaan tittelin (vuonna 751).


title: Kolmas frankkien sisällissota

text: Uudelleen Kaarle joutui taistelemaan kapinallisia vastaan vuosina 723 ja 724, kun saksit nousivat kapinaan ja Ragenfrid johti Neustrian ylimystön kapinaa.


title: Star One (yritys)

text: Star One on brasilialainen tietoliikennesatelliittiyritys. Se on Embratelin tytäryhtiö.


title: Star One (yritys)

text: Star Onella on pieni satelliittilaivasto, jonka viimeisimmät satelliitit on nimetty yrityksen mukaan.


title: Star One (yritys)

text: Star Onen ensimmäinen satelliitti STAR One C1 laukaistiin Ariane 5-ECA -kantoraketilla . Satelliitin rakensi Thales Alenia Space Spacebus 3000 B3 -alustaan perustuen. Siinä on 28 C-taajuusalueen transponderia, 14 Ku-taajuusalueen transponderia ja yksi X-taajuusalueen transponderi. Sen laukaisumassa on noin 4100 kg at.


title: Star One (yritys)

text: Toinen Star One -satelliitti STAR One C2 laukaistiin avaruuteen Guyanan avaruuskeskuksesta Ariane 5-kantoraketilla yhdessä Vinasat-1-satelliitin kanssa.


Ampumahiihdon maailmanmestaruuskilpailut 2001 järjestettiin 3.–11. helmikuuta Pokljukassa Sloveniassa.


title: Cabral

text: Cabral on muun muassa seuraavien henkilöiden sukunimi:


title: Klass

text: Klass () on Ilmar Raagin ohjaama, vuonna 2007 valmistunut virolainen elokuva, joka kertoo kouluväkivallasta. Idea elokuvaan on saatu vuoden 1999 Columbinen verilöylystä. Elokuvalle on tehty 7-osainen jatkosarjaa tv-sarjan muodossa "Klass: elu pärast".


title: Klass

text: Elokuva esitettiin vuoden 2008 Rakkautta ja Anarkiaa -festivaaleilla.


title: Klass

text: Teini-ikäistä Joosepia kiusataan koulussa ja koko luokka nöyryyttää häntä. Hän joutuu olemaan varuillaan luokkatovereitaan, jotka pahoinpitelevät häntä ja tekevät hänelle temppuja, mutta yhtäkkiä hänen luokkatoverinsa Kaspar yrittää suojella häntä. Joosepin suojaaminen muuttuu Kasparille pakkomielteeksi ja sen takia parisuhde tyttöystävänsä erän luokkalaistytön Thean kanssa joutuu vaikeuksiin. Joosepin suojaamisen vuoksi myös Kaspar joutuu itsekin pahoinpitelyjen kohteeksi, vaikka hän olikin uusi tulokas ja alussa suosittu.


title: Klass

text: Joosepin äiti saa selville, että hänen poikaansa kiusataan ja pahoinpidellään koulussa ja hän ilmoittaa siitä kouluun. Joosepin luokkatoverit joutuvat vaikeuksiin, joten he päättävät kostaa. He järjestävät Kasparin ja Joosepin tapaamisen rannalle ja pakottavat Joosepin ja Kasparin veitsen uhkauksella näyttelemään homoja sekä ottavat toiminnasta kuvia.


title: Klass

text: Lopulta Joosep varastaa kotoaan isänsä aseita ja hän ryhtyy Kasparin kanssa ammuskelemaan koulun ruokalassa. Ammuskelun jälkeen Joosep ampuu itseensä. He päättivät tappaa itseensä molemmat Kasparin kanssa, mutta Kasparin ase ei lauennut.


title: Klass

text:
Jatko-osissa selvitellään ampumisen takamaita ja syitä siihen. Joosepin koulua valtaa iso suru, koska jotkut opiskelijät menehtyivät ammuskelussa. Myös Kasparin tyttöystävä sai osuman, mutta selvisi leikkauksessa. Jotkut henkiin jääneet kiusaajatkin joutuvat vastuuseen, kun he pakottivat Joosepin ja Kasparin näyttelemään homoja. Viimeisessä jaksossa Kaspar saa kuitenkin ehdonalaisen, koska ammuskelu oli päätetty tilapäisessä mielijohteessa.
Elokuva sai palkinnon Karlovy Varyn elokuvajuhlilla vuonna 2007 ja Varsovan kansainvälisillä elokuvafestivaaleilla.


title: Taina Bertell

text: Taina Bertell (1953–13. kesäkuuta 1986) oli toimittaja, runoilija ja feministi. Hän oli Ylioppilaslehden toimittaja 1983–1984. Hän oli Suomen Vihreän liikkeen alkuaikojen aktivisteja.


title: Taina Bertell

text: Bertell valittiin Helsingin Vihreitä edeltäneen Helsinki-liikkeen ensimmäiseksi varavaltuutetuksi kunnallisvaaleissa 1980. Hänen aloitteestaan joukkoliikennevälineissä saa matkustaa lastenvaunujen kanssa ilman lippua.


title: Taina Bertell

text: Bertell kuoli aivokasvaimen nujertamana.


title: Federico Andahazi

text: Federico Andahazi (s. 1963 Buenos Aires) on argentiinalainen kirjailija. Hänen isänsä oli unkarilainen ja hänen äitinsä sukutausta on venäläinen. Andahazi on kirjoittanut historiallisia romaaneja. Andahazi on vieraillut Suomessa Mukkulan kirjailijakokouksessa.


title: Federico Andahazi

text: Andahazin esikoisromaani "Anatomi" (1997) kertoo italialaisesta 1500-luvun anatomian professorista, joka keksii häpykielen. Teokselle myönnettiin parhaalle esikoisteokselle annettava Fortabat-säätiön palkinto. Säätiön puheenjohtaja ja päärahoittaja ei kuitenkaan halunnut antaa palkintoa teokselle, jota hän kutsui ”pornografiseksi kyhäelmäksi”. Syntyi skandaali, ja Andahazi sai pitää palkintorahat, mutta ei itse palkintoa.


title: Hvidovren kunta

text: Hvidovre on Pääkaupunkialueella Tanskassa sijaitseva kunta. Vuoden 2012 alussa kunnassa oli 50 600 asukasta, ja sen pinta-ala oli 23,0 neliökilometriä. Kunnan keskustaajama on myös nimeltään Hvidovre.


title: Hvidovren kunta

text: Seuraavassa on esitetty luettelo kunnan alueella sijaitsevista seurakunnista (). Luettelon numerot viittaavat oheisen kartan numeroihin.Kunta säilyi itsenäisenä vuoden 2007 kuntauudistuksessa. Alun perin Hvidovren kunta muodostettiin vuoden 1970 kuntauudistuksessa seuraavista seurakunnista/pitäjistä:


title: Hvidovren kunta

text: Vuosina 1842–1857 Hvidovre oli osa Frederiksberg-Hvidovren seurakuntapitäjää.Vuonna 1858 Hvidovre itsenäistyi omaksi kunnakseen. Vuonna 1901 Valby ja Vigerslev liitettiin Kööpenhaminan kuntaan. Vuonna 1974 Avedøren seurakunta siirrettiin Glostrupin kunnasta Hvidovren kuntaan.


title: Hvidovren kunta

text:
Hvidovren kunta rajoittuu Valbyhyn, Rødovreen ja Brøndbyhyn. Kunnasta on nopea yhteys yhteys Kööpenhaminaan sekä linja-autolla että paikallisjunalla. Paikallisjuna pysähtyy Hvidovren kunnan alueella Hvidovren, Rødovren, Frihedenin ja Avedøren asemilla. Holbækin moottoritie (tie 21) alkaa Hvidovren kunnasta.
Erikoisuutena Hvidovren kunnassa tienviitoissa on valkoisella pohjalla punainen teksti, kun esimerkiksi naapurikunnassa Rødovressa väritys on päinvastainen.


title: Hvidovren kunta

text: Hvidoren kunnassa on nimikkotaajamansa Hvidovren lisäksi Avedøren, Frihedenin ja Hvidovre Nordin taajamat.


title: Hvidovren kunta

text: Kunnan pormestarina 14 vuotta toiminut Britta Christensen luopui tehtävästä lokakuussa 2007. Nykyinen pormestari on Milton Graff Pedersen.


title: Hvidovre

text: Hvidovre on Tanskan Pääkaupunkialueella sijaitsevan Hvidovren kunnan keskustaajama. Vuoden 2012 alussa taajamassa oli 50 502 asukasta. Hvidovre ei varsinaisesti muodosta omaa taajamaa, vaan se on osa kuntarajat ylittävää Hovedstadsområdetin taajamaa.


title: Hvidovre

text: Hvidovre sijaitsee noin 10 kilometrin päässä Tanskan pääkaupungin Kööpenhaminan keskustasta länsilounaaseen, suurkaupunkimaisen asutuksen laidalla.


title: Hvidovre

text: Hvidovressa toimii useita tunnettuja jalkapalloseuroja kuten aiemmin maan pääsarjassa pelannut HIF ja Rosenhøj Boldklub, jonka kasvatteja on muiden muassa maailmanluokan puolustuspelaaja Daniel Agger ja ManU-legenda Peter Schmeichel


title: Hvidovre

text: Hvidovren venesatamassa on aikojen saatossa kehittynyt useita menestyksekkäitä kilpapurjehtijoita. Tätä on pitkälti edesauttanut sataman keskeinen sijainti Kalvebodernen kohdalla Sjællandsbroen ja Amagerbroen -siltojen välissä, joka on helpottanut nuorten saamista mukaan toimintaan.


title: Bleed Like Me

text: Bleed Like Me on yhdysvaltalaisen rockyhtye Garbagen neljäs studioalbumi, joka julkaistiin huhtikuussa 2005. Albumilta julkaistiin singleinä kappaleet "Why Do You Love Me", "Bleed Like Me", "Sex Is Not the Enemy" ja "Run Baby Run". Avausraidalla "Bad Boyfriend" rumpuja soittaa Dave Grohl.


title: Bleed Like Me

text: Albumin materiaalin nauhoitukset alkoivat jo maaliskuussa 2003. Shirley Manson alkoi ylläpitää yhtyeen verkkosivuilla nauhoitussessioiden etenemisestä kertovaa blogia edellisen albumin "beautifulgarbage" tekovaiheen tapaan. Vuoden mittaan yhtyeen sisäiset jännitteet nousivat liian suuriksi ja saman vuoden lokakuussa nauhoitukset keskeytettiin ja jäsenet ottivat etäisyyttä levynteosta. Tammikuussa 2004 Garbage palasi yhteen tauolta tekemään albumia, jonka nauhoitukset saatiin päätökseen lopulta marraskuussa.Lisäksi albumin Japanin julkaisulla on bonuskappale:


title: Eric Stenbock

text: Eric Magnus Harry Stanislaus Stenbock (12. maaliskuuta 1860 Thrilestaine Hall, Cheltenham – 26. huhtikuuta 1895, Withdeane Hall, Brighton) oli saksalais-virolainenkirjailija ja runoilija. Hän oli kreivi Ulricehamnissa ja perijä Kolkissa Virossa.


title: Eric Stenbock

text: Stenbock opiskeli Balliot Collegessa, Oxfordin yliopistossa, neljä lukukautta vuodesta 1879 vuoteen 1884, mutta keskeytti opinnot. Hän julkaisi useita runo- ja novellikokoelmia, joista tunnetuimpia ovat "Love, Sleep and Dreams" (1881) ja "Rue, Myrtle and Cypress" (1883). Stenbock asui suurimman osan elämästään Englannissa, ja kirjoitti myös teoksensa englannin kielellä. Hän kuoli vuonna 1895 ollessaan 35-vuotias.


title: WWE Intercontinental Championship

text: WWE Intercontinental Championship on yhdysvaltalaisessa World Wrestling Entertainment -nimisessä painiorganisaatiossa arvokkain mestaruus päämestaruuksien WWE:n mestaruuden ja WWE World Heavyweight Championshipin jälkeen. Se otettiin käyttöön 1. syyskuuta vuonna 1979 ja se luovutettiin Pat Pattersonille tämän voitettua Ted DiBiaselta North American Heavyweight Championshipin kesäkuun 19:ntenä 1979 Allentownissa Pennsylvaniassa ja Pattersonin yhdistettyä sen Brasiliassa voittamaansa South American Championshipiin. Suurin osa otteluista, joissa on ollut panoksena WWE Intercontinental-mestaruus on ollut showpainia, joissa lopputulokset ovat käsikirjoitettuja, kun taas osa otteluista on ollut oikeaa kilpailua. Yhteensä mestaruus on ollut 64:llä eri painijalla ja se on vaihtanut Pat Pattersonin mestaruuskauden jälkeen omistajaa 131 kertaa. Tällä hetkellä mestari on The Miz.


title: Patrick Chamoiseau

text: Patrick Chamoiseau (s. 3. joulukuuta 1953 Fort-de-France, Martinique) on martiniquelainen kirjailija. Hän opiskeli oikeustiedettä Pariisissa, mutta asuu Martiniquella.


title: Patrick Chamoiseau

text: Chamoiseaun tunnetuin teos on "Texaco", joka kertoo Martiniquen saaren historiasta 1800-luvun orjaplantaaseilta vuosituhannenvaihteen slummeihin. Chamoiseau ansaitsi teoksellaan Goncourt-palkinnon 1992.


title: Adolfo Bioy Casares

text: Adolfo Bioy Casares (1914–1999) oli argentiinalainen kirjailija. Hänellä oli suuri vaikutus latinalaisen Amerikan kirjallisuuteen. Bioy Casaresin tunnetuin teos on "Morelin keksintö" (1940). Teos on omistettu Jorge Luis Borgesille, joka on myös kirjoittanut kirjaan esipuheen.


title: Ammunnan maailmanmestaruuskilpailut 1991

text: Kansainvälisen ampumaurheiluliito (UIT) vuonna 1991 omat maailmanmestaruuskilpailut ilma-aseille ja haulikkolajeille. Haulikkolajit järjestettiin 7.-14.11.1991 Australian Perthissä ja ilma-aseet 18.-21.4.1991 Norjan Stavangerissa.


title: Uivelot (elokuva)

text: Uivelot () on vuonna 2008 valmistunut suomalainen pornoelokuva, jonka on ohjannut Kullervo Koivisto. Elokuva kertoo miehiä alistavasta sotaisasta naisheimosta, uiveloista, ja se muodostuu kahdesta osasta: vuonna 2004 tehdystä alkukohtauksesta, joka kertoo uiveloiden elämästä esihistoriallisessa Suomessa, sekä vuonna 2008 nopeasti tehdystä osasta, jossa kuvataan nykypäivän uiveloiden elämää. Alun perin elokuvan piti olla pelkästään historiallisiin uiveloihin perustuva taidepornoelokuva, jossa henkilöhahmot keskustelevat rääkymällä kuin linnut.


title: Uivelot (elokuva)

text: Elokuva nousi julkisuuteen vuonna 2008 siinä sivuroolissa näytelleen Johanna Tukiaisen mukana. Hän ja kolme muuta tanssiryhmä Glamour Dollsin jäsentä esiintyvät elokuvassa vähissä vaatteissa ja vahvasti meikattuna esittäen esihistoriallisen heimon naisjäseniä. He eivät osallistuneet seksikohtauksiin.


title: Uivelot (elokuva)

text: Elokuva sai julkisuutta vuonna 2008, kun Hustler ja Ilta-Sanomat julkaisivat ulkoministeri Ilkka Kanervan eroon johtaneen tekstiviestikohun yhteydessä "Uivelot"-elokuvan teosta kertoneen videopätkän. Videossa Kanervan kanssa tekstiviestikirjeenvaihdossa ollut Johanna Tukiainen esittää esihistoriallisten Uiveloiden heimopäällikköä, joka muun muassa juoksee jäällä uiveloiden ääntä matkien. Video sai kuukaudessa yli miljoona katsojaa ja oli vuoden katsotuin nettivideo. Samalla se oli Ilta-Sanomien historian luetuin verkkouutinen.


title: Uivelot (elokuva)

text: Julkisuuden myötä elokuva tehtiin nopeasti valmiiksi nykyaikaan sijoittuvalla osuudella. Alan ammattilaisten mielestä ilman tekstiviestikohua elokuva olisi jäänyt pysyvästi pöytälaatikkoon. Elokuvan valmistumisen ollessa loppusuoralla elokuvan rahoittajana toiminut kokoomusvaikuttaja yritti estää sen julkaisemisen. Elokuva tuli myyntiin DVD:nä keväällä 2008. "Uivelot" oli elokuvan tuottaneen aikuisviihdeyhtiö Keltaisen ruusun kunnianhimoisimpia hankkeita.


title: Uivelot (elokuva)

text: MoonTV:n "Pornoetsivä"-ohjelman juontaja Sonja Myllymäki piti "Uiveloita" todella omituisena taidepornoelokuvana, jossa kuvamateriaali on hienoa ja hyvin kansallisromanttista. Seksiä myös on paljon, se on mielenkiintoista ja monipuolista. Elokuva koostuu kuitenkin selvästi kahdesta erillisestä osasta, jotka yhdistyvät sotkuisesti.


title: Uivelot (elokuva)

text: Elokuvan trailerin arvioineen Ilta-Sanomien toimittajan Tuomas Mannisen mielestä sen esittelemä todellisuus, jossa Tukiaisen johtama heimo käyttää miehiä seksuaalisesti hyväkseen, on ”hätkähdyttävässä allegorisessa suhteessa tähän päivään, jossa Tukiainen hyödyntää Hymy-lehden avulla addiktiivisella tarmolla tekstiviestejä suoltanutta ministeriä”.


title: Uivelot (elokuva)

text: Kullervo Koivisto sai vuoden 2008 Sexhibition-messuilla jaetun Kunnia-Jorma-tunnustuspalkinnon. Palkitsemisen yhtenä perusteena oli, että hän oli onnistunut tekemään pornoelokuvan, joka oli noussut maamme historian kohutuimmaksi pornoelokuvaksi kautta aikojen. Ohjaaja Kullervo Koiviston mukaan elokuva kuitenkin ”on yksinkertaisesti paska”, ja oman kertomansa mukaan hän oli leikkausvaiheessa ollut niin huonossa kunnossa, ettei ollut kyennyt osallistumaan elokuvan leikkaukseen.


title: Antti Ylitalo

text: Antti Ylitalo (s. 30. tammikuuta 1983) on suomalainen lentopalloilija ja kaksinkertainen suomenmestari, joka pelasi kaudella 2007-2008 hallitsevan suomenmestarin Rovaniemen Santasportin riveissä, Lentopallon SM-liigassa.


title: Antti Ylitalo

text: Ylitalo on ennen Santasportia edustanut muun muassa Kempeleen Pyrintöä (nyk. Kempeleen Lentopallo), sekä Keski-Savon Pateria. Kaudella 2006-2007 hän pelasi lentopallon 1-sarjassa Tornion Lentis-88:ssa.


title: Antti Ylitalo

text: Kausi 2007-2008 oli Ylitalon tähän mennessä paras urallaan. Hän kehittyi suurin harppauksin hollantilaisen Johan Verstappenin opeissa, ja nousi liigan keskitorjuja eliittiin. Santasport eteni kauden aikana finaaleihin asti, jossa Ylitaloa käytettiin etenkin syöttöapuna horjuttamaan Pielaveden Sampon vastaanottoa. Ylitalo onnistui tehtävässään erinomaisesti peleissä. Lisäksi hän oli välillä myös kuusikossa pelaamassa kapteeni Henri Tuomen tilalla. Ylitalon kausi huipentui kun Santasport otti suomenmestaruuden, joka oli Ylitalon uran ensimmäinen. Kaudella 2012-2013 Ylitalo voitti uransa toisen suomen mestaruuden.Pituus: 193


title: Antti Ylitalo

text: Ulottuvuus: 338


title: Antti Ylitalo

text: Pelirooli: keskipelaaja


title: Antti Ylitalo

text: Seura 06-07: Tornion Lentis-88


title: Antti Ylitalo

text: Aiemmat seurat: Roima, KauWi, KemPy, Pateri, PerPo, Lentis88


title: Antti Ylitalo

text: SM-kausia: 3


title: Antti Ylitalo

text: SM-mitalit: 1+0+1


title: Antti Ylitalo

text: SM-liigaottelut -07 mennessä: 99. kappaletta


title: Antti Ylitalo

text: Ylitalo opiskelee tällä hetkellä Rovaniemen ammattikorkeakoulussa (RAMK). Ylitalo on Himangan Roiman kasvatti. Hän on syntynyt Himangalla.


title: Lindberghin pojan kidnappaus

text: Lindberghin pojan kidnappaus tapahtui 1. maaliskuuta 1932, kun Charles Lindberghin ja Anne Morrow Lindberghin 20 kuukauden ikäinen esikoispoika Charles Augustus III kidnapattiin kotoaan. Tapaus on yksi suurimpia 1900-luvun alkupuoliskon rikostapauksista, median ja ihmisten kiinnostus asiaa kohtaan oli suurta. Charles Lindbergh oli tullut kuuluisaksi jo aiemmin Yhdysvalloissa lennettyään ensimmäisenä ihmisenä Atlantin yli.


title: Lindberghin pojan kidnappaus

text: Sieppaajaksi paljastui 35-vuotias saksalaistaustainen puuseppä Bruno Richard Hauptmann.


title: Lindberghin pojan kidnappaus

text: Kaappaus tapahtui Lindberghien uudessa kodissa lähellä Hopewellia, New Jerseyn osavaltiossa, 1. maaliskuuta 1932 noin iltakymmenen aikaan. Talossa oli tuolloin vain viisi henkilöä: Lindberghit, lastenhoitaja Betty Gow, hovimestari Oliver Whately sekä nuori taloudenhoitaja englantilaissyntyinen Violet Sharp. Lastenhoitaja Gow oli mennyt noin kello 22 aikoihin katsomaan lasta, mutta huomasi sängyn olevan tyhjä. Hän arveli lapsen olevan alakerrassa Anne Morrow’n luona. Kun oli tullut selväksi, ettei lapsi ollut kenenkään luona alakerrassa, eikä kukaan ollut nähnyt lasta, ryhdyttiin lasta etsimään tuloksetta. Viimeisin varma havainto lapsesta oli kello 19.30. Kaappaus oli tapahtunut hieman yli kello 21.


title: Lindberghin pojan kidnappaus

text: Kaappaaja oli käyttänyt puusta tehtyjä tikkaita kiivetäkseen ikkunan kautta. Tikkaat oli jätetty rikospaikalle.


title: Lindberghin pojan kidnappaus

text:
Huoneesta löydettiin vain kirje, jossa vaadittiin 50 000 dollarin lunnaita. Kirje oli kirjoitettu huonolla käsialalla ja siinä oli kieliopillisia puutteita. Esimerkiksi sana "good" ("hyvä") oli kirjoittu "gut". Kirjeen allekirjoituksena oli kolme reikää ja ympyräkuvio.
Ensimmäisen kirjeen sisältö:


title: Lindberghin pojan kidnappaus

text: "Dear Sir!"


title: Lindberghin pojan kidnappaus

text:
"Have 50.000$ redy 25 000$ in"
"20$ bills 15000$ in 10$ bills and"
"10000$ in 5$ bills After 2–4 days"
"we will inform you were to deliver"
"the mony."


title: Lindberghin pojan kidnappaus

text:
"We warn you for making"
"anyding public or for notify the Police"
"The child is in gut care."
"Indication for all letters are"
"Singnature [Symbol to right]"
"and 3 hohls."


title: Lindberghin pojan kidnappaus

text: Tieto kaappauksesta levisi nopeasti pitkin New Jerseyä. Poliisi järjesti yöllä välittömästi poikkeuksellisen laajat etsinnät lapsen löytämiseksi tutkiessaan tuhansia autoja ja laivoja – tuloksetta. Tapauksen tutkijaksi valittiin kuvernöörin käskystä eversti Herbert Norman Schwarzkopf. Myöhemmin poliisi lähetti tuntomerkit useisiin lastenkoteihin ja sairaaloihin.


title: Lindberghin pojan kidnappaus

text: Poliisi tutki pihan tarkasti, muttei kyennyt löytämään mitään ratkaisevaa paikallejääneiden tikapuiden ja sorkkaraudan lisäksi. Paikalta löytyneet jalanjäljet / painaumat maassa eivät antaneet viitettä esimerkiksi tekijän kengän koosta. Todennäköisesti tekijä oli laittanut sukat kenkien päälle hämätäkseen tutkijoita. Tikapuiden yksi puola oli hajonnut. Charles Lindbergh oli ilmeisesti kuullut räsähdyksen, mutta arveli sen tulevan puisista muuttolaatikoista, joita kannettiin sisälle. Kello oli tuolloin hieman yli yhdeksän. Kaappaus olisi voitu estää, jos Lindbergh olisi katsonut ikkunasta ulos.


title: Lindberghin pojan kidnappaus

text: Tikapuut osoittautuivat ammattitaitoisesti tehdyiksi. Tikapuut oli tehty niin, että ne voitiin taittaa pieneen tilaan, kuten autoon. Tekijä profiloitiin pian ulkomaalaistaustaiseksi ja mahdollisesti puusepäksi.


title: Lindberghin pojan kidnappaus

text: Poliisi alkoi kuitenkin kohdistaa epäilyksiään talon palvelusväkeen, sillä rikoksen tekeminen vaati suunnitelmallisuutta. Olisi ollut mahdotonta, että kidnappaaja olisi tiennyt lastenhuoneen paikan ja sen, mikä ikkunoista (yksi kolmesta) oli avattavissa ulkopuolelta. Myös tieto Lindberghien läsnäolosta uudessa talossa (johon he olivat vasta muuttamassa) juuri tuona iltana, oli tiedossa vain lähipiirillä. Kuulusteluiden jälkeen huomio kiinnittyi erityisesti Violet Sharpiin, joka puhui kuulusteluissa varsin sekavia, ja jota pidettiin muutenkin hieman outona. Violet Sharpin osuus rikoksessa on yhä epäselvä, sillä hän tappoi itsensä myöhemmin syanidilla.


title: Lindberghin pojan kidnappaus

text: 5. maaliskuuta saapui seuraava kirje. Se oli postitettu Brooklynistä. Kirje varmistettiin aidoksi. Lunnassumma oli noussut jo 70 000 dollariin, mutta tarkempia tietoja mihin ja koska rahat pitäisi toimittaa, ei ollut.


title: Lindberghin pojan kidnappaus

text: 8. maaliskuuta bronxilaisessa paikallislehdessä oli ilmoitus, jonka jättäjänä oli John Condon (ikä 72 tuolloin). Hän tarjosi tuhannen dollarin summaa lunnasrahoihin ja samalla hän asettuisi välittäjäksi Lindberghin ja rikollisen välille. Ilmoitusta ei noteerattu laajasti. Tästä huolimatta sieppaaja valitsi Condonin välittäjäksi vieden kirjeen yöllä hänen ovelleen. Lindbergh hyväksyi menettelyn vakuututtuaan, ettei Condon ollut huijari. Kirje oli samanlainen kuin aikaisemmatkin kirjeet.


title: Lindberghin pojan kidnappaus

text: Seuraava havainto kaappaajasta saatiin, kun hän antoi taksikuskille kirjeen, joka toimitettiin Condonille. Taksikuski vakuutti miehen puhuneen murtaen englantia ja olleen pienikokoinen.


title: Lindberghin pojan kidnappaus

text: Condon ja kaappaaja tapasivat myöhemmin sovitussa paikassa. Kaappaaja varmisti, ettei poliisi sekaannu asiaan antamalla Condonille aikaa vain 45 minuttia tapaamiseen. Condon ja kaappaaja sopivat, että kaappaaja lähettäisi lapselle kuuluneen yöpuvun. Condon ei onnistunut näkemään sieppaajan kasvoja tarkasti pimeydessä.


title: Lindberghin pojan kidnappaus

text: Myöhemmin 50 000 dollaria lunnaita maksettiin kaappaajalle (vaikkakin vaatimus oli nostettu 70 000:een dollariin), joka kertoi lapsen olevan veneessä nimeltä ”Nellie” Massachusettsissa. Lasta ei kuitenkaan löytynyt etsinnöistä huolimatta.


title: Lindberghin pojan kidnappaus

text: Toukokuun 12. 1932 Charles Augustus Lindbergh Jr.:n ruumis löydettiin metsästä, noin 7,2 kilometrin päässä tiestä. Ruumis tunnistettiin oikeaksi muun muassa maitohampaiden perusteella. Kuolinsyy oli päähän kohdistunut isku. Koska tekijästä ei ollut mitään tarkkoja havaintoja, ajateltiin hänen kadonneen ikuisiksi ajoiksi.


title: Lindberghin pojan kidnappaus

text: Kongressi laati ns. "Lindberghin lain" (oikelta nimeltä Federal Kidnapping Act) jonka nojalla lapsen sieppaamisesta langetettaisiin kuolemantuomio ja FBI sai oikeutuksen tutkia lapsikaappauksia.


title: Lindberghin pojan kidnappaus

text: Poliisi jatkoi tutkimuksia muun muassa lähettämällä tikapuut puututkijalle ja kuulustelemalla yhä tarkemmin Violet Sharpia, jonka arveltiin tietävän tapauksesta enemmän kuin kertoi. Hän kuitenkin tappoi itsensä syanidilla myöhemmin.


title: Lindberghin pojan kidnappaus

text: Tikapuut lähettiin asiantuntija Arthur Koehlerin tutkittavaksi. Koehler tutki tikapuut tarkasti, ja sai lopuksi selville yksityiskohtaisia tietoja muun muassa puun iästä ja käytetystä höylästä. Hän onnistui laskemaan sahaamisnopeuden, jonka perusteella voitiin rajata sahat, joista puutavara on tuotettu ja lisäksi pystyttiin päättelemään, että puu on peräisin eräästä sahan terästä, joka oli lievästi viallinen. Koska tikapuiden pystylaudassa oli naulanreikiä, pääteltiin että lautoja on käyetty jo aiemmin sisätiloissa. Puulähetyksiä tutkittuaan Koehler pystyi tarkasti osoittamaan erään bronxilaisen liikkeen, josta laudat olisi erittäin varmasti ostettu.


title: Lindberghin pojan kidnappaus

text: Tekijä oli yhä vapaalla jalalla, eikä hänestä ollut tullut uusia tietoja poliisille. Poliisin onneksi Yhdysvallat suoritti rahauudistuksen vuonna 1933 alentaen dollarin arvoa. Kaikki vanhat setelit vaihdettiin uusiin, ja poliisi uskoi tekijän sortuvan virheisiin jotka paljastaisivat tekijän. Poliisi oli nimittäin ottanut jokaisen setelin sarjanumeron ylös. Joitakin vanhoja lunnasrahoja päätyi poliisille, mutta niiden jäljittäminen oli mahdotonta. Tekijän Bruno Hauptmannin jäljille päästiin tämän maksettua bensiiniasemalla vanhalla rahalla (100 dollaria). Poliisi tunnisti setelin pankissa talletuksen yhteydessä, jonka jälkeen bensiiniaseman omistaja Walter Lyle kertoi muistaneensa miehen, ja jopa hänen autonsa rekisterikilven. Auto oli sininen, neliovinen 1930-mallin Dodge. Auton omistajaksi varmistui 35-vuotias kirvesmies Bruno Hauptmann, joka asui Bronxissa.


title: Lindberghin pojan kidnappaus

text: Hauptmannin koti piiritettiin ja hänet vangittiin.


title: Lindberghin pojan kidnappaus

text:
Richard Hauptmann tuomittiin yksimielisesti 13. helmikuuta 1935 kuolemanrangaistukseen. Syyllisyyttä tukivat muun muassa seuraavat seikat:
Hauptmann kiisti syyllisyytensä loppuun asti. Hauptmann teloitettiin sähkötuolilla 3. huhtikuuta 1936 kello 8.47 Trentonin vankilassa.


title: Raphaël Confiant

text: Raphaël Confiant (s. 25. tammikuuta, 1951 Le Lorrain, Martinique) on martiniquelainen kirjailija, joka tunnetaan erityisesti kreolinkielisen kirjallisuuden edustajana.


title: Raphaël Confiant

text: Confiant opiskeli englantia ja valtiotieteitä Provencen yliopistossa. 1970-luvulla hän ryhtyi puolustamaan kiivaasti kreolikielen käyttöä ja työskenteli myöhemmin Jean Bernabén ja Patrick Chamoiseaun kanssa kreoliliikkeen perustamiseksi. He kirjoittivat yhdessä kreoliliikkeen merkittävän tekstin "Eloge de la créolité" (Kreolisuuden ylistys) (1989) ja lisäksi muita teoreettisia tekstejä. Kreoliliikettä luonnehditaan usein reaktioksi Négritude-liikkeelle, joka korostaa Antillien asukkaiden afrikkalaista alkuperää. Toisaalta kreoliliike korostaa sitä, että Antillien asukkaiden tausta ja kulttuuri ovat hyvin monimuotoisia, sillä niiden juuret ovat muun muassa Kiinassa, Intiassa ja Euroopassa. Liike pyrkii ymmärtämään Antillien asukkaiden erilaisia identiteetteja ja historioita tarkastelemalla niitä kirjallisuuden ja kielen kautta ja välttämällä yleistyksiä ja tarkastelemalla sen sijaan eri kieliä ja identiteetteja.


title: Raphaël Confiant

text: Julkaistuaan ensimmäiset kreolinkieliset romaaninsa, joiden myynti oli kehno, Confiant otti uudenlaisen asenteen ja julkaisi 1988 ensimmäisen ranskankielisen romaaninsa "Le Nègre et l'Amiral", joka sijoittuu toisen maailmansodan aikaan Martiniquelle. Ranskan kirjallinen väki tervehti sitä uutena äänenä ranskankielisessä kirjallisuudessa. Hän oli vähällä saada Goncourt-palkinnon 1991 toisella ranskankielisellä romaanillaan "Eau de Café" ja on siitä pitäen kirjoittanut ranskaksi ja kääntänyt ranskaksi ensimmäiset kreolinkieliset romaaninsa. Tuoreimmat romaaninsa hän on omistanut Ranskan länsi-Intian merkittävien tapahtumien muistopäiville, kuten 1902 Mount Peléen purkaukselle ("Nuée Ardente", 2002), ja Intiasta 1854 tulleille palvelijoille ("La Panse du Chacal", 2004).


title: Raphaël Confiant

text: Confiant kirjoittaa sekä kreoliksi että ranskaksi ja luennoi Antillien ja Guyanan yliopistossa (UAG).


title: Akiba Rubinstein

text: Akiba Kiwelowicz Rubinstein (12. joulukuuta 1882 – 15. maaliskuuta 1961) oli puolalainen shakin suurmestari. Hänen uransa huippu sijoittui 1900-luvun alkuun.


title: Akiba Rubinstein

text: Rubinsteinia pidettiin erityisesti loppupelien, varsinkin torniloppupelien, mestarina. Hänen kunniakseen pidetään joka vuosi shakkiturnaus Puolassa, Polanica-Zdrójissa. Turnaus on järjestetty vuodesta 1963 asti.


title: Barry Ashbee

text: William Barry Ashbee (28. heinäkuuta 1939, Weston, Ontario – 12. toukokuuta 1977) oli kanadalainen jääkiekkoilija, joka pelasi viisi kautta National Hockey Leaguen (NHL) seuroissa Boston Bruins ja Philadelphia Flyers. Puolustajana pelannut Ashbee saavutti NHL:n runkosarjassa 284 ottelussa tehot 15+70=85 tehopistettä. 17 playoff-ottelussa hän antoi neljä maaliin johtanutta syöttöä.


title: Samuel Butler (kirjailija)

text: Samuel Butler (joulukuu 1835 – 18. kesäkuuta 1902) oli brittiläinen kirjailija. Hänen tuotantoonsa vaikuttivat kokemukset Uudessa-Seelannissa. Hänen tunnetuin romaaninsa on utopiaromaaneja satirisoiva "Erewhon" (1872). Erewhonin maassa koneiden käyttö on kielletty ja järjettömyyden tutkimusta arvostetaan. Butlerin teos oli kriittinen oman aikansa yhteiskuntaa ja uskontoa kohtaan.


title: Mira Kunnasluoto

text:
Mira Johanna Kunnasluoto (s. 13. tammikuuta 1974 Elimäki, Suomi) on suomalainen laulaja.
Hänet valittiin vuosituhannen ensimmäiseksi Tangokuningattareksi vuonna 2000. Ennen kuningatartitteliään hän pääsi semifinaaleihin Lavatähti- ja Suomen tähti -kilpailuissa, sekä vuoden 1999 Tangomarkkinoilla. Hän oli Emma-gaalassa ehdokkaana vuoden iskelmätulokkaaksi vuonna 2001.


title: Mira Kunnasluoto

text: Sittemmin Kunnasluoto on lopettanut tanssikeikat ja siirtynyt laulamaan gospellia.


title: Apinoiden planeetta (albumi)

text: Apinoiden planeetta on Yarin sooloalbumi, joka julkaistiin vuonna 1992 levymerkillä Johanna Kustannus.


title: Apinoiden planeetta (albumi)

text: Kaikki kappaleet säveltänyt, sanoittanut ja sovittanut Yari, ellei toisin mainittu.


title: Butch Vig

text: Butch Vig (oik. Bryan David Vigorson, s. 2. elokuuta 1955 Viroqua, Wisconsin) on yhdysvaltalainen muusikko ja musiikkituottaja. Hän on rockyhtye Garbagen rumpali ja tuottaja.


title: Butch Vig

text: Vig opiskeli elokuvaa Wisconsinin yliopistossa Madisonissa, missä hän alkoi kiinnostua musiikkialasta. Hän alkoi tuottaa joidenkin paikallisten punk-yhtyeiden albumeita ja tapasi myös tulevat Garbagen yhtyekaverinsa Duke Eriksonin ja Steve Markerin.


title: Butch Vig

text: Vuonna 1991 Vig siirtyi suuremman profiilin tuotantotöihin, kun hän tuotti sekä Nirvanan "Nevermindin" että The Smashing Pumpkinsin "Gishin". Vuosien 1993 ja 1994 aikana hän tuotantotöidensä ohessa alkoi suunnitella oman yhtyeen perustamista Eriksonin ja Markerin kanssa. Garbageksi nimetyn yhtyeen laulajaksi löydettiin lopulta skotlantilainen Shirley Manson.


title: Humphrey Carpenter

text: Humphrey Carpenter (1946–2005) oli englantilainen kirjailija. Hän valmistui Oxfordin yliopistosta ja työskenteli BBC:n toimittajana, kunnes ryhtyi päätoimiseksi kirjailijaksi vuonna 1975. Hän kirjoitti J. R. R. Tolkienin elämäkerran.


title: Édouard Glissant

text: Edouard Glissant (1928 Sainte-Marie, Martinique – 3. helmikuuta 2011) oli martiniquelainen kirjailija, runoilija ja kirjallisuuskriitikko. Häntä pidetään karibialaisen ajattelun ja kulttuurikirjoittamisen merkittävänä hahmona.